Ekonomi digital, fasiliti dan dasar mesra pelabur jadi faktor penarik - Penganalisis

KUALA LUMPUR, 13 Ogos - Fasiliti, insfrastruktur dan polisi yang mesra pelabur menjadi antara kepentingan utama kejayaan menarik pelabur luar ke Malaysia.Penganalisis Ekonomi, Putra Business School, Profesor Madya Dr. Ahmed Razman Abdul Latiff berpandangan kedudukan kerajaan yang stabil menjadi penyumbang kepada minat China dan Singapura.Beliau berkata, Malaysia memiliki kelebihan dalam kesemua faktor tersebut sekali gus berjaya menerima pelaburan dalam sektor ekonomi digital sehingga RM5.2 billion menerusi dua negara tersebut.

"Sudah tentu pelabur mahukan pulangan yang berpatutan dalam tempoh masa panjang. "Saya yakin, mereka (China dan Singapura) sudah melihat pelbagai faktor yang diambil kira seperti fasiliti, insfrastruktur, dasar dan polisi yang mesra, sumber modal berkemahiran serta kerajaan stabil dan Malaysia ada kelebihan dalam faktor tersebut," katanya kepada RTM.Tambah Ahmed Razman, pelaburan sektor ekonomi digital bagi setengah tahun pertama 2023 direkodkan sebanyak RM28.4 bilion, berbanding tempoh sama tahun lalu sebanyak RM7.5 bilion.


Kekalkan produktiviti industri pembinaan, CIDB bekerjasama dengan pemain industri

BANDAR SUNWAY, 12 Ogos- Lembaga Pembangunan Industri Pembinaan (CIDB) sentiasa mengambil pendekatan bekerjasama dengan pemain industri bagi memastikan industri pembinaan kekal produktif dan berdaya saing.Pengerusinya, Ir.Yusuf Abd. Wahab berkata kerjasama tersebut penting ke arah peningkatan keseluruhan sektor pembinaan."CIDB sebagai pihak berkuasa yang mengawal selia, membangun dan memudahkan pembangunan industri pembinaan akan terus bekerjasama dengan pemain industri.Kami sentiasa mengambil pendekatan bekerjasama dengan pemain industri pembinaan dan pihak berkepentingan ke arah penambahbaikan dan faedah keseluruhan sektor pembinaan," kata Yusuf kepada pemberita pada Majlis Makan Malam Ulang Tahun ke-69 Persatuan Kontraktor Binaan Malaysia (MBAM), di sini.

(Pengerusi CIDB, Ir. Yusuf Abd. Wahab)

Majlis tersebut turut menyaksikan penyerahan Surat Kelulusan Pusat Pengantaraan Pembinaan CIDB kepada MBAM sebagai rakan kerjasama dalam mempromosi, melatih dan menyediakan perkhidmatan pengantaraan kepada industri pembinaan.


Niaga hadapan MSM ditutup rendah

KUALA LUMPUR, 11 Ogos- Kontrak niaga hadapan minyak sawit mentah (MSM) di Bursa Malaysia Derivatives mengakhiri dagangan Jumaat dengan lebih rendah selepas peniaga memberi reaksi bercampur-campur terhadap laporan penawaran dan permintaan terkini komoditi itu.Ketua Penyelidik Komoditi Sunvin Group yang berpangkalan di Mumbai, Anilkumar Bagani memberitahu Bernama bahawa data Lembaga Minyak Sawit Malaysia (MPOB) bagi Julai mencatat peningkatan kecil.Bagaimanapun, katanya, pasaran sebaliknya terus memberi tumpuan terhadap peningkatan pengeluaran tanpa mengambil kira unjuran kenaikan eksport minyak sawit bagi Ogos.Pihak jurunilai Intertek Testing Services mengunjurkan eksport minyak sawit Malaysia bagi tempoh 1-10 Ogos 2023 akan meningkat 5.88 peratus kepada 395,145 tan manakala AmSpec pula menjangkakan eksport naik 17.52% kepada 383,795 tan berbanding unjuran bagi tempoh 1-10 Julai, lepas. Kenanga Research pula menyifatkan data pengeluaran, eksport dan simpanan yang lebih tinggi bagi Julai itu sebagai sesuatu yang tidak mengejutkan.Menurutnya, berbanding paras rekod sebelum ini, inventori sebenar komoditi itu bagi Julai adalah masih di bawah paras purata bagi tempoh jangka panjang.Hong Leong Investment Bank berkata, corak aliran penanaman bermusim yang lebih tinggi berkemungkinan akan diimbangi oleh permintaan kukuh terhadap minyak sawit susulan daya saing harga minyak sawit yang lebih baik berbanding minyak soya.Pengeluaran MSM bagi Julai terbukti meningkat sebanyak 11.2 peratus kepada 1.61 juta tan daripada 1.45 juta tan pada bulan sebelumnya.Stok simpanan minyak sawit pula menokok 0.7% kepada 1.73 juta tan pada Julai 2023 daripada 1.72 juta tan pada Jun manakala eksport meningkat 15.6% kepada 1.35 juta tan daripada 1.17 juta tan, sebelum ini.Sementara itu, pada akhir dagangan hari ini, kontrak Ogos 2023 dan September 2023 masing-masing berkurangan RM13 kepada RM3,727 dan RM3,703 satu tan manakala Oktober 2023 turun RM11 kepada RM3,717 satu tan.Kontrak November 2023 dan Disember 2023 turun RM8 masing-masing kepada RM3,739 dan RM3,759 manakala Januari 2024 tidak berubah pada RM3,792 satu tan.Jumlah dagangan berkurangan kepada 47,128 lot daripada 62,430 lot pada Khamis manakala kepentingan terbuka mencatat 198,125 kontrak berbanding 199,858 kontrak sebelum ini.Harga MSM fizikal bagi Ogos Selatan turun RM10 pada RM3,750 satu tan daripada RM3,760 satu tan, semalam. -BERNAMA


Ringgit diniagakan antara RM4.57 dan RM4.60 berbanding dolar AS minggu depan

KUALA LUMPUR, 12 Ogos - Ringgit berkemungkinan kekal dalam julat kecil RM4.57 hingga RM4.60 berbanding dolar AS minggu depan berikutan pasaran global menunjukkan dolar AS yang lebih kukuh, kata seorang penganalisis.Ketua Ekonomi dan Kewangan Sosial, Bank Muamalat Malaysia Bhd Dr Mohd Afzanizam Abdul Rashid berkata pasaran kewangan kelihatan bimbang mengenai prospek pertumbuhan global apabila China melaporkan penurunan dalam eksport mereka selama tiga bulan berturut-turut dan indeks harga pengguna (CPI) pula negatif minggu ini.Selain itu, beliau berkata isyarat daripada Rizab Persekutuan Amerika Syarikat masih berbelah-bahagi dengan beberapa pegawai yang cenderung kepada kadar faedah yang lebih tinggi untuk jangka masa lama.Dengan itu, data dari China sepatutnya akan terus menjadi tumpuan pada minggu depan, kata Mohd Afzanizam.Data mengenai jualan runcit, Pengeluaran Perindustrian (IP), dan Pelaburan Aset Tetap (FAI) akan menjadi tumpuan utama untuk mengukur kesihatan ekonomi China, katanya.

“Pada masa ini, paras sokongan dan rintangan bagi dolar AS/ringgit (USD/MYR) terletak di antara RM4.5491 dan 4.6257.“Ada kemungkinan ringgit boleh meningkat memandangkan penunjuk teknikal menunjukkan ringgit sudah berada pada kedudukan terlebih jual, dan USD/MYR mungkin terus kekal dalam julat yang ketat kerana peserta pasaran pertukaran asing telah mengelak risiko, yang membawa kepada permintaan lebih tinggi untuk dolar AS,” katanya kepada Bernama.Hong Leong Research, dalam nota kajiannya, berkata dolar AS diniagakan lebih tinggi untuk minggu kedua berturut-turut, meningkat 0.3 peratus minggu ke minggu selepas pengeluaran perindustrian Malaysia bagi Jun menguncup lebih daripada jangkaan, mengukuhkan lagi ekonomi yang dijangka perlahan.Sementara itu, ringgit bercampur-campur berbanding mata wang utama dan mata wang Asia.“Tumpuan akan diberikan kepada pilihan raya negeri dan laporan Keluaran Dalam Negara Kasar (KDNK) suku kedua pada 18 Ogos, yang mana kami menjangkakan pertumbuhan berkurang separuh daripada 5.6 peratus yang dicatatkan pada suku pertama."Prestasi ringgit USD/MYR juga akan melihat kepada USD berbanding Renminbi dan hala tuju USD secara umum bagi mendapatkan petunjuk," tambahnya.Bagi asas Jumaat ke Jumaat, ringgit lebih rendah berbanding dolar AS kepada 4.5865/5895 daripada 4.5515/5565 pada minggu sebelumnya.Unit tempatan juga diniagakan kebanyakannya rendah berbanding mata wang utama lain.Ia jatuh berbanding pound Britain kepada 5.8230/8268 daripada 5.7836/7899 pada Jumaat sebelumnya, susut berbanding euro kepada 5.0351/0384 berbanding 4.9816/9871 tetapi meningkat berbanding yen Jepun kepada 3.1712/1735 daripada 3.1898/1935 sebelum ini.Dalam pada itu, ringgit diniagakan bercampur-campur berbanding mata wang Asean.Unit tempatan susut berbanding dolar Singapura kepada 3.3967/3991 daripada 3.3891/3933 pada minggu sebelumnya dan jatuh berbanding rupiah Indonesia kepada 301.3/301.6 daripada 299.9/300.5.Ia lebih baik berbanding baht Thailand kepada 13.0737/0871 daripada 13.0835/1043 dan meningkat berbanding peso Filipina kepada 8.14/8.15 daripada 8.16/8.17 pada Jumaat lepas.-BERNAMA


Niaga hadapan emas ditutup lebih rendah

KUALA LUMPUR, 11 Ogos- Kontrak niaga hadapan emas di Bursa Malaysia Derivatives ditutup rendah hari ini, menjejaki prestasi niaga hadapan emas di Bursa Komoditi New York (Comex) Amerika Syarikat dalam tempoh semalaman, kata seorang peniaga.Pada penutup dagangan, kontrak bulan semerta bagi Ogos 2023 menyusut kepada US$1,921.20 bagi setiap auns troy daripada US$1,922.30 pada Khamis, manakala September 2023 turun US$1,931.50 bagi setiap auns troy daripada US$1,932.60 sebelum ini.Kontrak Oktober 2023, November 2023, Disember 2023 dan Februari 2024 masing-masing ditutup pada US$1,939.70 bagi setiap auns troy.Jumlah dagangan meningkat kepada 91 lot daripada 18 lot pada Khamis, manakala kepentingan terbuka menokok kepada 175 kontrak daripada 113 kontrak semalam.Harga emas fizikal adalah pada US$1,920.90 bagi setiap auns troy seperti yang dikeluarkan Persatuan Pasaran Jongkong London berdasarkan penetapan selepas tengah hari pada 10 Ogos. -BERNAMA

(Niaga hadapan emas ditutup lebih rendah)


NIMP 2030 pacu transformasi industri pembuatan negara

KUALA LUMPUR, 11 Ogos- Pelan Induk Perindustrian Baharu (NIMP) 2030 dijangka memacu transformasi industri pembuatan negara. Ia berupaya memanfaatkan sektor automotif, aeroangkasa, teknologi, petrokimia, farmaseutikal, perladangan serta hartanah.Menerusi nota penyelidikannya, Maybank Investment Bank Bhd berkata NIMP 2030 yang bakal diperkenal akhir bulan ini akan menjadi penggerak utama Ekonomi Madani, selain Pelan Hala Tuju Peralihan Tenaga Nasional (NETR).Kedua-duanya berfungsi menyusun semua ekonomi menyokong pertumbuhan jangka panjang. NIMP2030 bakal memacu transformasi industri pembuatan dengan meningkatkan kompleksiti ekonomi, teknologi digital, mendorong sifar bersih serta menjamin keselamatan ekonomi dan keterangkuman.Ia berupaya mewujudkan pekerjaan berpendapatan tinggi dan hubungan dengan industri domestik serta pertumbuhan dan pembiayaan perusahaan makro, kecil dan sederhana.Menerusinya juga misi sifar bersih akan disokong pelaburan hijau seperti pemerangkapan karbon, tenaga boleh baharu, mobiliti elektrik selain tenaga hidrogen.Firma itu juga melihat pelaburan langsung asing (FDI) diumumkan baru-baru ini daripada Geely, Tesla dan Infineon sebagai pencapaian penting, merancakkan aktiviti perdagangan, teknologi dan penyelidikan.


KUALA LUMPUR, 11 Ogos- Bursa Malaysia mengetepikan penurunan awal apabila ditutup bercampur-campur hari ini berikutan aktiviti belian lewat dengan belian pada harga rendah mendominasi pasaran lebih luas sepanjang sesi dagangan menjelang PRU DUN ke-15 esok (12 Ogos).Pada 5.00 petang, FTSE Bursa Malaysia KLCI (FBM KLCI) merosot 1.77 mata kepada 1,457.16 daripada 1,458.93 sewaktu ditutup pada Khamis.Saham-saham permodalan kecil mendapat perhatian hari ini yang mendorong Indeks Permodalan Kecil melonjak 78.56 mata kepada 15,517.9.Indeks utama dibuka rendah 0.46 mata untuk ditutup pada 1,458.47 dan bergerak paras rendah pada 1,449.67 ketika sesi dagangan pagi, ia kembali naik pada sesi dagangan lewat dan mencatat paras tertinggi harian pada 1,458.97 susulan aktiviti belian pada harga rendah.Bagi pasaran secara menyeluruh, kaunter untung mengatasi kaunter rugi sebanyak 502 berbanding 383, manakala 428 kaunter tidak berubah, 1,006 tidak diniagakan dan 12 yang lain digantung.Jumlah dagangan sebanyak 2.94 bilion unit bernilai RM1.86 bilion daripada 2.92 bilion unit bernilai RM1.83 bilion semalam.Naib Presiden Penyelidikan Ekuiti Rakuten Trade Sdn Bhd, Thong Pak Leng berkata permintaan di Bursa Malaysia lemah menjelang PRN dengan pelabur kekal berada di luar pasaran untuk menunggu petunjuk baharu.Sesi dagangan pada Jumaat disokong oleh pembelian dalam saham bermodal kecil dan bukannya saham wajaran tinggi."Pelabur bersikap berhati-hati menjelang PRN," katanya kepada Bernama.Pengundi di Kedah, Kelantan, Terengganu, Pulau Pinang, Selangor dan Negeri Sembilan akan membuang undi esok.Bagi saham wajaran tinggi, Maybank naik dua sen kepada RM9.02, Public Bank menambah satu sen kepada RM4.16 dan Tenaga meningkat tujuh sen kepada RM9.80.CIMB dan CelcomDigi masing-masing turun lima sen kepada RM5.61 dan RM4.35, Petronas Chemicals berkurangan satu sen kepada RM6.85, manakala IHH Healthcare menyusut dua sen kepada RM5.98.Bagi saham aktif, Classita tutun 0.5 sen kepada to 9.0 sen, RGB menambah satu sen kepada 38 sen, UEM Sunrise meningkat dua sen kepada 54.5 sen, manakala Sapura Energy dan KNM Group masing-masing tidak berubah pada 6.0 sen dan 9.0 sen.

(Bursa Malaysia ditutup rendah menjelang PRU DUN ke-15)

Di papan indeks, Indeks FBM Emas menguncup 6.26 mata kepada 10,695.13 dan Indeks FBMT 100 merosot 9.58 mata kepada 10,387.3, Indeks FBM Emas Shariah turun 4.95 mata kepada 10,918.71 dan Indeks FBM 70 jatuh 0.06 mata kepada 13,986.93.Bagaimanapun, Indeks FBM ACE melonjak 53.43 mata kepada 5,344.15.Mengikut sektor, Indeks Perkhidmatan Kewangan merosot 5.85 mata kepada 16,296.98, Indeks Perladangan berkurangan 10.18 mata kepada 7,087.23 manakala Indeks Produk dan Perkhidmatan Perindustrian menambah 0.37 mata kepada 167.36 dan Indeks Tenaga meningkat 3.86 mata kepada 831.53.Jumlah dagangan Pasaran Utama merosot kepada 2.02 bilion unit bernilai RM1.61 bilion daripada 2.34 bilion unit bernilai RM1.94 bilion pada Khamis.Jumlah dagangan waran naik kepada 312.12 juta unit bernilai RM49.29 juta daripada 323.38 juta unit bernilai RM48.07 juta sebelum ini.Jumlah dagangan Pasaran ACE menambah kepada 595.56 juta saham bernilai RM202.48 juta daripada 500.74 juta saham bernilai RM198.31 juta sebelumnya.Kaunter barangan pengguna dan perkhidmatan menyumbang 661.76 juta saham diniagakan di Pasaran Utama, produk perindustrian dan perkhidmatan (293.41 juta); pembinaan (74.21 juta); teknologi (100.33 juta); SPAC (sifar); perkhidmatan kewangan (65.05 juta); hartanah (291.64 juta); perladangan (28.34 juta); REIT (11.13 juta), dana tertutup (130,600); tenaga (257.63 juta); penjagaan kesihatan (79.04 juta); telekomunikasi dan media (25.61 juta); pengangkutan dan logistik (61.52 juta) dan utiliti (72.29 juta). -BERNAMA


Kegiatan pengambilan untung dorong Bursa Malaysia dibuka rendah

KUALA LUMPUR, 10 Ogos- Kemunculan kegiatan pengambilan untung di tengah-tengah sentimen lemah berikutan prestasi semalaman Wall Street yang kurang menggalakkan mendorong Bursa Malaysia dibuka rendah pada pagi urus niaga Khamis.Pada 9.05 pagi, FTSE Bursa Malaysia KLCI (FBM KLCI) susut 2.58 mata kepada 1,459.45 daripada 1,462.03 pada penutup semalam.Indeks utama memulakan dagangan pada paras 1,460.36, turun sedikit sebanyak 1.67 mata.Pergerakan harga di pasaran yang lebih luas menyaksikan kaunter rugi mengatasi kaunter untung 131 berbalas 100, manakala 214 kaunter tidak berubah, 1,842 tidak diniagakan dan 12 yang lain digantung.Jumlah dagangan 134.67 juta unit bernilai RM55.44 juta.Menurut Naib Presiden Penyelidikan Ekuiti Rakuten Trade Sdn Bhd Thong Pak Leng, Wall Street mempamerkan prestasi lemah apabila peniaga terus menantikan pengeluaran angka indeks harga pengguna Amerika Syarikat (AS) untuk Julai lewat hari ini bagi mendapatkan hala tuju selain disebabkan oleh penurunan taraf sektor perbankan negara oleh Moody's.Sementara di dalam negara, beliau berkata FBM KLCI ditutup lebih tinggi semalam apabila pembelian daripada dana asing terus melonjakkan indeks utama ke paras tertinggi dalam tempoh lima bulan."Berdasarkan corak belian ini, kami mengunjurkan indeks akan meningkat lebih tinggi, justeru, indeks dijangka berlegar dalam julat 1,460 dan 1,470 hari ini," katanya kepada Bernama.Sementara itu, Malacca Securities Sdn Bhd menjangkakan momentum belian di Bursa akan kekal stabil, disokong oleh pulangan kedudukan belian bersih daripada dana asing.Dalam kalangan saham wajaran tinggi, Maybank dan CIMB masing-masing susut tiga sen kepada RM8.97 dan RM5.62 manakala Public Bank dan Tenaga, kedua-duanya kehilangan dua sen untuk mencatatkan harga RM4.15 dan RM9.62.IHH Healthcare menambah satu sen kepada RM5.95 sementara Petronas Chemicals dan CelcomDigi tidak berubah, masing-masing merekodkan harga RM6.85 dan RM4.44.Saham aktif pula, Classita peroleh setengah sen kepada 10.5 sen, Bumi Armada meraih dua sen menjadi 52.5 sen, Handal dan Tanco turun setengah sen, masing-masing mencatatkan 26 sen dan 54.5 sen, dan Advance Synergy tidak berubah pada 17.5 sen.Di papan indeks, Indeks FBM Emas turun 14.32 mata menjadi 10,705.38, Indeks FBMT 100 susut 14.75 mata kepada 10,705.38 dan Indeks FBM Emas Syariah berkurangan 1.42 mata kepada 10,942.37.Indeks FBM 70 susut 4.38 mata kepada 13,993.88 dan Indeks FBM ACE lemah 2.68 mata kepada 5,313.08.Mengikut sektor, Indeks Perkhidmatan Kewangan turun 45.84 mata kepada 16,311.35, Indeks Produk dan Perkhidmatan Perindustrian susut 0.01 mata menjadi 167.08, manakala Indeks Tenaga naik 6.3 mata kepada 831.99, dan Indeks Perladangan menambah 0.96 mata untuk mencatatkan paras 7,170.8.- BERNAMA


Malaysia terima pelaburan pusat data sebanyak RM76 bilion sehingga Mac

JOHOR BAHRU, 10 Ogos - Malaysia mempunyai potensi yang mampu menarik minat pelaburan luar untuk membuka pusat data pada masa akan datang.Ini sekali gus merealisasikan hasrat menjadikan Malaysia sebagai pusat data di rantau Asia.Menteri Pelaburan, Perdagangan dan Industri, Tengku Datuk Seri Zafrul Tengku Abdul Aziz berkata sejak 2021 sehingga Mac tahun ini, Malaysia telah menerima pelaburan melibatkan pusat data sebanyak RM76 bilion.

Beliau berkata ini dibuktikan dengan komitmen pemain industri menerusi Perjanjian Bekalan Elektrik (ESA) antara Tenaga Nasional Berhad (TNB) dan empat pemain pusat data melibatkan bekalan dengan jumlah kapasiti 1,500 megawatt (MW).

"Kita mempunyai beberapa kelebihan terutamanya dari segi tenaga boleh diperbaharui dan InsyaAllah dengan perancangan yang telah diumumkan baru-baru ini kita pun akan dapat mencapai sehingga 30 peratus," katanya kepada pemberita selepas merasmikan pembukaan kampus pusat data di Iskandar Puteri, di sini.

Tambah Zafrul, sehingga kini empat syarikat berkaitan pusat data telah menjadikan Malaysia lokasi pilihan termasuk yang terbaru, GDS Ntp di Iskandar Puteri, Johor melibatkan nilai pelaburan RM4.8 bilion.


KUALA LUMPUR, 10 Ogos- Harga getah di pasaran tempatan terus meningkat pada hari Khamis di tengah-tengah lantunan teknikal dan minat belian yang berterusan apabila peniaga mengambil kesempatan daripada harga yang rendah pada masa ini.Namun begitu, seorang peniaga berkata pembeli masih berhati-hati menjelang keluaran indeks harga pengguna (IHP) Amerika Syarikat untuk bulan Julai lewat petang ini.Data IHP dijangka dapat menentukan hala tuju monetari Rizab Persekutuan seterusnya dalam usaha mengekang inflasi dengan pasaran mengunjurkan sedikit pecutan dalam IHP tahun ke tahun.Bagi perbandingan bulan ke bulan, IHP diunjur mencatatkan peningkatan serupa pada Jun 2023 iaitu 0.2%.Di pasaran domestik, harga Lembaga Getah Malaysia (LGM) untuk Getah Mutu Malaysia 20 (SMR 20) meningkat 5.0 sen kepada 584.0 sen sekilogram (kg), manakala lateks pukal naik 0.5 sen pada 478.0 sen sekg.Pada 5.00 petang, harga rujukan LGM untuk getah fizikal SMR 20 berada pada 586.5 sen sekg manakala lateks pukal pada 476.0 sen sekg. -BERNAMA

(Pasaran getah terus meningkat didorong minat belian sederhana)


KUALA LUMPUR, 10 Ogos- Kontrak niaga hadapan emas di Bursa Malaysia Derivatives ditutup rendah pada Khamis, menjejaki prestasi niaga hadapan emas di Bursa Komoditi New York (Comex) dalam tempoh semalaman, memandangkan pelabur menunggu data inflasi Amerika Syarikat (AS), kata peniaga.Pada penutupan dagangan, kontrak bagi Ogos 2023 susut kepada US$1,922.30 bagi setiap auns troy daripada US$1,931.90 pada Rabu manakala September 2023 turun kepada US$1,932.60 bagi setiap auns troy daripada US$1,942.20.Oktober 2023, November 2023, Disember 2023 dan Februari 2024 masing-masing ditutup pada US$1,940.80 bagi setiap auns troy.Jumlah dagangan meningkat kepada 18 lot daripada tujuh lot yang dicatatkan pada Rabu manakala kepentingan terbuka menokok kepada 113 kontrak daripada 99 kontrak.Harga emas fizikal adalah US$1,922.75 bagi setiap auns troy seperti yang dikeluarkan Persatuan Pasaran Jongkong London berdasarkan penetapan selepas tengah hari pada 9 Ogos. -BERNAMA

(Kontrak niaga hadapan emas ditutup rendah)


Pelabur asing catat RM12.7 bilion dalam hutang dan ekuiti Malaysia pada Julai - UOB

KUALA LUMPUR, 10 Ogos - Pelabur asing meneruskan minat terhadap portfolio pasaran modal Malaysia pada Julai dengan sejumlah RM12.7 bilion nilai dicatat masuk. Pencapaian itu merupakan yang tertinggi dicatat untuk tempoh bulanan sejak Mac 2016, selain minat belian untuk bulan ke tujuh berturut-turut.UOB dalam nota penyelidikannya menyebut minat belian tertumpu kepada hutang sekuriti berjumlah RM11.3 bilion manakala ekuiti pula berjumlah RM1.4 bilion.

Kemasukan belian asing juga telah mempengaruhi rizab antarabangsa Bank Negara yang meningkat kali pertama dalam tempoh empat bulan kepada AS$112.9 bilion.Ahli Ekonomi dan juga Naib Presiden UOB, Loke Siew Ting berkata minat baharu pelabur asing terhadap ekuiti Malaysia memberi petunjuk pemulihan kepada indeks komposit Bursa Malaysia. Pihaknya turut mengunjurkan pertumbuhan lebih perlahan untuk suku tahun kedua serentak ekonomi global pada sekitar 3.2 peratus tahun ke tahun. UOB bagaimanapun mengekalkan unjuran penuh pertumbuhan untuk 2023 pada 4.4 peratus.


Pertumbuhan produktiviti Malaysia dijangka pada tiga peratus tahun ini - Tengku Zafrul

KUALA LUMPUR, 10 Ogos - Pertumbuhan produktiviti Malaysia diunjur sederhana sekitar tiga peratus pada tahun ini, selari cabaran berterusan ekonomi domestik dan global. Menteri Pelaburan, Perdagangan dan Industri (MITI), Tengku Datuk Seri Zafrul Tengku Abdul Aziz berkata lebih banyak usaha perlu digerakkan untuk meningkatkan tahap produktiviti dan daya saing negara.Beliau berkata, hasrat tersebut selari dengan sasaran yang perlu dicapai Malaysia menjadi antara 12 negara teratas kedudukan ranking Daya Saing Global (WCR) di bawah rangka kerja Ekonomi Madani.

"Produktiviti dapat dicapai apabila sektor awam dan swasta menyokong kesejahteraan gaya hidup pekerja. Apabila ini dicapai, lebih mudah untuk mengukur prestasi pekerja dan menyumbang kepada produktiviti secara mampan," katanya ketika pelancaran Laporan Produktiviti (PR) anjuran Majlis Produktiviti Malaysia (MPC) 2023 secara dalam talian, hari ini.PR 2023 melaporkan Malaysia naik lima anak tangga ke kedudukan ke-27 dalam Ranking Daya Saing Dunia 2023.Ini disumbangkan oleh pertumbuhan Keluaran Dalam Negara Kasar (KDNK) negara sebanyak 8.7 peratus pada 2022 dan pemulihan produktiviti yang lebih kukuh daripada jangkaan pada 5.4 peratus.


Niaga hadapan FBM KLCI dibuka rendah

KUALA LUMPUR, 11 Ogos (Bernama) - Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives dibuka rendah pada sesi dagangan awal pagi Jumaat.Pada pukul 9.12 pagi, Ogos 2023 susut 10.5 mata kepada 1,451.5, September 2023 turun 11.5 mata menjadi 1,433.0, Disember 2023 menguncup 11.0 mata untuk mencatatkan paras 1,435.0, manakala Mac 2024 kerugian 6.5 mata kepada 1,431.5.Jumlah dagangan dan kepentingan terbuka masing-masing 895 lot dan 34,008 kontrak.Sementara itu, FBM KLCI turun 7.62 mata kepada 1,451.31 selepas 25 minit diniagakan.- BERNAMA


KUALA LUMPUR, 11 Ogos- Pasaran getah Malaysia mengakhiri kenaikan empat hari berturut-turut pada Jumaat di tengah-tengah kebimbangan baharu terhadap hubungan China-Amerika Syarikat (AS) selepas Presiden AS Joe Biden mengeluarkan perintah presiden untuk menyekat sebahagian pelaburan AS dalam teknologi China, kata seorang peniaga.Langkah yang dikenakan AS bertujuan melindungi keselamatan negaranya dan menghalang modal serta kepakaran untuk membantu pemodenan ketenteraan China.Peniaga berkata perkembangan itu menambahkan lagi ketidaktentuan di kebanyakan pasaran selain reaksi bercampur-campur terhadap data inflasi AS yang terkini dan kebimbangan kepada pertumbuhan China yang perlahan.Indeks Harga Pengguna (IHP) AS pada Julai mencatatkan peningkatan tahun ke tahun sebanyak 3.2%, melebihi 3.0% pada Jun, walaupun merosot sedikit berbanding ramalan konsensus sebanyak 3.3%.Bagaimanapun, peniaga berkata ini bermakna Rizab Persekutuan AS mungkin menurunkan dasar monetarinya untuk menyokong pertumbuhan masa depan dan langkah ini dijangka baik untuk sentimen pasaran pada masa depan.Harga rujukan bagi getah fizikal oleh Lembaga Getah Malaysia (LGM) bagi Getah Mutu Malaysia (GMM) 20 turun 2.5 sen kepada 584.0 sen sekilogram, manakala susu getah pukal rendah 1.5 sen kepada 474.5 sekilogram.Pada 5.00 petang, harga rujukan bagi getah fizikal LGM untuk GMM 20 berada pada 587.0 sen sekilogram, manakala susu getah pukal pada 471.5 sen sekilogram. -BERNAMA

(Harga getah turun selepas meningkat empat hari berturut-turut)


Ringgit tidak berubah berbanding dolar

KUALA LUMPUR, 10 Ogos- Ringgit memulakan urus niaga pagi ini hampir tidak berubah berbanding dolar AS menjelang pengeluaran data Indeks Harga Pengguna (IHP) Amerika Syarikat bagi Julai lewat petang ini.Pada 9.05 pagi, mata wang tempatan berada pada paras 4.5710/5760 berbanding dolar AS daripada 4.5705/5755 pada penutup Rabu.Peniaga ActivTrades Dyogenes Rodrigues Diniz berkata dolar AS pada masa ini mempamerkan aliran menurun dan ia akan lebih nyata sekiranya menembusi bawah paras 4.5550 dalam beberapa hari akan datang.“Dari sudut makroekonomi, pelabur mungkin menantikan keluaran data inflasi AS untuk mendapatkan hala tuju selanjutnya."Sekiranya bacaan IHP lebih rendah daripada jangkaan, ia boleh mencetuskan pergerakan menurun dalam gandingan mata wang USD/MYR," katanya kepada Bernama sambil menambah USD/MYR boleh turun sehingga serendah paras 4.5050.Sementara itu, Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata situasi ekonomi China kini menjadi perhatian, kerana data menunjukkan negara itu sedang berhadapan cabaran dalam mencapai pertumbuhan besar pada 2023.Dalam pada itu, ringgit didagangkan lebih tinggi berbanding sekumpulan mata wang utama.Mata wang tempatan menambah nilai berbanding yen Jepun kepada 3.1798/1837 daripada 3.1897/1934 pada penutup Rabu, meningkat berbanding euro kepada 5.0144/0199 daripada 5.0175/0230 semalam dan lebih tinggi berbanding pound Britain kepada 5.8102/8166 daripada 5.8187/8251 sebelumnya.Berbanding mata wang Asean lain, unit tempatan turut diniagakan lebih tinggi.Nilai ringgit meningkat berbanding dolar Singapura kepada 3.3940/3979 daripada 3.3979/4021 semalam (Rabu), mengukuh berbanding peso Filipina pada 8.10/8.12 daripada 8.13/8.14 dan lebih kukuh berbanding baht Thai kepada 13.0332/0523 daripada 13.0791/0998 sebelumnya.Bagaimanapun, nilai ringgit tidak berubah berbanding rupiah Indonesia pada 300.9/301.3.- BERNAMA


Pasaran getah ditutup tinggi hari ketiga berturut-turut

KUALA LUMPUR, 9 Ogos - Pasaran getah tempatan kekal tinggi untuk hari ketiga berturut-turut berikutan peniaga terus memanfaatkan harga getah yang lebih rendah pada masa ini dalam keadaan isyarat pasaran yang bercampur-campur, kata seorang peniaga.Harga getah bergerak pada paras terendahnya sejak Disember tahun lepas.Seorang lagi peniaga berkata, ringgit yang lemah turut membantu mendorong sebahagian permintaan dari luar negara.Bagaimanapun, beliau berkata sentimen masih lemah berikutan momentum ekonomi China yang terus perlahan selepas indeks harga pengguna terkini menunjukkan aliran deflasi.Inflasi China merosot 0.30 peratus pada Julai berbanding tahun sebelumnya, manakala indeks harga pengeluar yang menceminkan harga yang dicaj oleh kilang kepada pemborong bagi barangan, menyusut 4.4 peratus pada Julai.

Selain itu, pengguna getah asli terbesar itu turut menyaksikan jualan kenderaan penumpang merosot untuk bulan kedua kepada 1.79 juta unit pada Julai, turun 2.6 peratus tahun ke tahun.Di peringkat tempatan, harga rujukan bagi getah fizikal oleh Lembaga Getah Malaysia (LGM) bagi Getah Mutu Malaysia (GMM) 20 meningkat 2.5 sen kepada 578.5 sen sekilogram, manakala susu getah pukal naik 2.0 sen kepada 479.0 sen sekilogram.Pada 5 petang, harga rujukan bagi getah fizikal LGM untuk GMM 20 adalah 579.0 sen sekilogram, manakala susu getah pukal pada 478.5 sen sekilogram. - BERNAMA


Malaysia di landasan tepat ke arah pembangunan ekonomi - PM

KUALA LUMPUR, 9 Ogos - Malaysia berada di landasan yang tepat untuk bergerak ke hadapan terutamanya dalam pembangunan ekonomi.Perdana Menteri, Datuk Seri Anwar Ibrahim berkata pelbagai langkah berkaitan dasar kerajaan kini sedang digerakkan.

"Negara ini mesti diselamatkan daripada pihak yang bicara soal bersih berdegar-degar tapi realitinya jauh bertentangan."Kuasa yang diamanahkan mesti ditumpu kepada pemerkasaan hak serta ekonomi rakyat,” kata Anwar menerusi catatan di Facebooknya.Untuk itu, beliau menyeru rakyat bersatu menyokong Kerajaan Perpaduan demi kestabilan dan menjayakan usaha memperkasa ekonomi rakyat.


Inisiatif Ekonomi Madani perlu diinstitusikan - Dr. Noor Azlan

BANGI, 9 Ogos - Inisiatif Ekonomi Madani yang diperkenalkan Perdana Menteri, Datuk Seri Anwar Ibrahim perlu diinstitusikan.Pengarah Institut Pembangunan dan Kemajuan Inklusif Malaysia Universiti Kebangsaan Malaysia (MINDA- UKM), Profesor Tan Sri Dr. Noor Azlan Ghazali mencadangkan satu pasukan khas ditubuhkan bagi memastikan tujuh kerangka utama Ekonomi Madani dapat dilaksanakan secara sistematik.

“Mereka (pasukan) ini diberikan mandat dan kuasa untuk melaporkan terus kepada Perdana Menteri berkaitan kemajuan yang dicapai. Mereka merancang bersama kerajaan dan kementerian sebagai induk kepada setiap sektor,” katanya.Dr. Noor Azlan berkata demikian dalam sidang media khas Ekonomi Madani: Memperkasakan Rakyat Mencapai Sasaran anjuran MINDA-UKM, di sini.Tambah Dr. Noor Azlan, setiap perancangan bagi mencapai tujuh sasaran yang digariskan dalam Ekonomi Madani memerlukan kerjasama pelbagai jabatan, kementerian dan swasta.


Ringgit dibuka rendah berbanding dolar AS, tinggi berbanding mata wang lain

KUALA LUMPUR, 9 Ogos - Ringgit dibuka rendah berbanding dolar Amerika Syarikat (AS) pada Rabu berikutan kebanyakan pelabur mengelak daripada membuat keputusan besar menjelang hari pengundian pilihan raya di enam negeri di Malaysia minggu ini.Pada 9.05 pagi, mata wang tempatan susut kepada 4.5860/5905 berbanding dolar AS daripada 4.5815/5845 ketika ditutup pada Selasa.Peniaga ActivTrades, Dyogenes Rodrigues Diniz berkata dolar AS naik berbanding ringgit memandangkan peralihan meningkat itu dianggap sebagai tindak balas semula jadi dalam pasaran yang sebelum ini susut sebanyak 4.06 peratus bagi tempoh 26 Jun, 2023 hingga 31 Julai, 2023.“Paras semasa 4.5800 adalah penting dalam konteks carta harian kerana ia menandakan titik rintangan utama. Paras ini bertepatan dengan titik pelepasan daripada garis aliran kenaikan berterusan pada carta yang sama.“Daripada perspektif teknikal, jika pasangan mata wang USD/MYR berjaya melepasi nilai terendah yang dicatatkan dalam pergerakan lilin semalam, iaitu pada 4.5550, kemungkinan ada potensi untuk ia susut lagi, mungkin mencecah serendah 4.5050,” katanya.Sementara itu, Ketua Ahli Ekonomi dan Kewangan Sosial, Bank Muamalat Malaysia Bhd, Dr Mohd Afzanizam Abdul Rashid berkata Indeks Pengeluaran Perindustrian (IPP) Malaysia mencatatkan penurunan yang lebih ketara berbanding jangkaan iaitu menguncup 2.2 peratus pada Jun.“Penurunan ini menunjukkan permintaan luar yang semakin lemah untuk negara, memberi kesan kepada industri yang berorientasikan eksport.“Oleh itu, ringgit Malaysia dijangka terus menunjukkan kelemahan berbanding dolar AS, memandangkan sentimen mengelak risiko boleh menguasai pasaran, membawa kepada peningkatan permintaan terhadap dolar AS,” katanya kepada Bernama.

Ringgit juga diniagakan tinggi kebanyakannya berbanding sekumpulan mata wang utama.Ia meningkat berbanding yen Jepun kepada 3.1998/2032 daripada 3.2027/2050 ketika ditutup pada Selasa, serta tinggi berbanding euro kepada 5.0263/0312 daripada 5.0264/0297.Unit tempatan susut berbanding pound British kepada 5.8458/8515 daripada 5.8332/8370 semalam.Ringgit diniagakan tinggi kebanyakannya berbanding mata wang negara Asean lain.Mata wang domestik meningkat berbanding dolar Singapura kepada 3.4016/4054 daripada 3.4030/4055 semasa ditutup pada Selasa, dan tinggi berbanding peso Filipina kepada 8.12/8.14 daripada 8.14/8.15.Ringgit juga naik berbanding baht Thailand kepada 13.0808/0992 daripada 13.1050/1184 namun susut berbanding rupiah Indonesia kepada 301.3/301.7 daripada 301.0/301.3 pada penutupan dagangan semalam. - BERNAMA

ARTIKEL BERKAITAN:Ringgit dibuka rendah berbanding dolar ASRinggit dibuka tinggi berbanding dolar ASRinggit mulakan urus niaga awal rendah berbanding dolar ASRinggit dibuka lemah berbanding dolar AS, kukuh berbanding mata wang lainRinggit dibuka tinggi berbanding dolar ASRinggit rendah berbanding dolar AS pada sesi awalRinggit berlegar sekitar tahap semasa minggu depan


Bursa Malaysia dibuka rendah berikutan sentimen lemah

KUALA LUMPUR, 9 Ogos - Bursa Malaysia tidak dapat meneruskan kenaikan semalam apabila dibuka rendah pada Rabu berikutan minat pelabur telah dipengaruhi oleh sentimen lemah yang dibawa Wall Street apabila mengalami penurunan dalam tempoh semalaman.Pada 9.07 pagi, FTSE Bursa Malaysia KLCI (FBM KLCI) susut 0.89 mata kepada 1,450.11 daripada 1,451.0 ketika ditutup pada Selasa.Indeks utama itu dibuka 0.70 mata lebih rendah kepada 1,450.3.Bagi keseluruhan pasaran, kaunter rugi mengatasi kaunter untung sebanyak 134 berbanding 110, manakala 235 kaunter tidak berubah, 1,811 kaunter tidak diniagakan dan 16 yang lain digantung.Jumlah dagangan 287.38 juta unit bernilai RM73.74 juta.Naib Presiden Penyelidikan Ekuiti, Rakuten Trade Sdn Bhd, Thong Pak Leng berkata FBM KLCI mengekalkan aliran meningkat untuk kekal di atas paras 1,450 semalam apabila pembelian asing berterusan, terutama di kaunter-kaunter bank.“Walaupun kami yakin indeks akan mengalami lebih banyak peningkatan selepas ini namun, kebimbangan baharu berkaitan bank-bank Amerika Syarikat (AS) mungkin memberi kesan kepada sentimen dalam jangka masa terdekat. Justeru, kami menjangkakan indeks itu berada dalam aliran berjulat 1,445 hingga 1,455 hari ini.“Kami mendapati harga minyak sawit mentah (MSM) telah menurun secara ketara sepanjang minggu lepas, sekali gus boleh menambah tekanan kepada sektor perladangan,” katanya kepada Bernama.

Thong berkata Wall Street ditutup rendah malam tadi berikutan Moody’s menurunkan penarafan ke atas sektor perbankan AS dan ini mencetuskan semula kebimbangan mengenai potensi krisis dalam sektor itu.Sementara itu, Malacca Securities Sdn Bhd menjelaskan penurunan baru baru-baru telah berakhir dan dan bursa tempatan kembali kepada pemacuan pemulihan.Memandangkan sentimen semakin positif sejak akhir-akhir ini, momentum pembelian mungkin berterusan, menurutnya dalam nota penyelidikan.“Namun, kami tetap berhati-hati bahawa keuntungan mungkin dinilai menjelang pilihan raya negeri Malaysia, ditambah dengan turun naik ketara baharu di Wall Street.“Saham berharga rendah juga berada pada kedudukan yang lebih baik dengan belian secara bergilir-gilir bersambung semula menjelang musim pelaporan prestasi korporat suku tahunan,” tambahnya.Firma pembrokeran itu juga menjelaskan pelabur akan memantau kadar inflasi China dan data jualan runcit Malaysia yang akan dikeluarkan hari ini.Dalam kalangan saham wajaran tinggi, Maybank susut tiga sen kepada RM8.94, CIMB turun dua sen kepada RM5.58, CelcomDigi kurang satu sen kepada RM4.28, manakala Tenaga, Petronas Chemicals dan IHH Healthcare masing-masing tidak berubah pada RM9.60, RM6.83 dan RM5.93.Antara saham aktif, Classita, Sapura Energy, Handal Energy dan KGW masing-masing menokok setengah sen kepada 12 sen, 6.0 sen, 25 sen dan 22 sen namun, Tanco menguncup setengah sen kepada 55 sen.Di papan indeks, Indeks FBM Emas turun 7.2 mata kepada 10,647.91, Indeks FBMT 100 kurang 6.83 mata kepada 10,341.03, Indeks FBM Emas Syariah susut 5.46 mata kepada 10,877.7, Indeks FBM70 menguncup 11.27 mata kepada 13,941.5 dan Indeks FBM ACE merosot 15.77 mata kepada 5,277.91.Mengikut sektor, Indeks Perkhidmatan Kewangan turun 20.85 mata kepada 16,225.54, Indeks Tenaga susut 0.64 mata kepada 829.17, manakala Indeks Produk dan Perkhidmatan Perindustrian menambah 0.12 mata kepada 166.82 serta Indeks Perladangan menokok 1.0 mata kepada 7,144.32. - BERNAMA

ARTIKEL BERKAITAN:Sentimen berhati-hati pengaruhi dagangan awal Bursa MalaysiaBursa Malaysia ditutup bercampur-campur Bursa Malaysia ditutup rendah untuk hari kedua berturut-turutKegiatan pengambilan untung dorong Bursa Malaysia dibuka rendahBursa Malaysia dibuka tinggi, didorong keyakinan pelaburBursa Malaysia dibuka tinggi, jejaki kenaikan Wall Street


MVFA tubuh Vietnam House di KL, tingkat kemasukan pelabur & pelancong asing

KUALA LUMPUR, 9 Ogos- Hubungan diplomatik antara Malaysia dan Vietnam, terus diperkukuh.Tahun ini, Persatuan Persahabatan Malaysia-Vietnam (MVFA) mengambil inisiatif menubuhkan Vietnam House di Kuala Lumpur. Usaha itu akan meningkatkan kemasukan pelabur dan pelancong asing ke Malaysia sekaligus mengukuhkan ekonomi negara.Menerusi peruntukan awal sebanyak RM200,000, Vietnam House akan dijadikan sebagai pusat diplomatik yang bakal menganjurkan pameran perdagangan, seminar pelaburan dan acara rangkaian perniagaan untuk mempamerkan potensi ekonomi Vietnam.Vietnam House juga akan mempunyai perpustakaan yang mengandungi koleksi buku, dokumen dan sumber digital mengenai budaya, sejarah dan masyarakat Vietnam.Pengerusi Majlis Perniagaan MVFA, Hambali Mukhlas berkata Kuala Lumpur dipilih berdasarkan faktor geografi dan geopolitik yang sesuai.

(Pengerusi Majlis Perniagaan MVFA, Hambali Mukhlas)


KUALA LUMPUR, 8 Ogos- Kontrak niaga hadapan minyak sawit mentah (MSM) di Bursa Malaysia Derivatives terus menurun pada Selasa yang turut mencerminkan kelemahan dalam pasaran minyak soya dan minyak mentah.Ketua Penyelidikan Komoditi Sunvin Group yang berpangkalan di Mumbai Anilkumar Bagani berkata penjualan secara besar-besaran niaga hadapan soya di Lembaga Pedagangan Chicago (CBOT) semalaman, dalam niaga hadapan minyak sayuran China pada waktu Asia serta minyak mentah menyumbang kepada sentimen yang lebih lemah.Selain itu, peniaga juga terus bimbang mengenai peningkatan dalam inventori minyak sawit kerana pengeluaran menunjukkan peningkatan yang besar untuk Julai daripada yang dianggarkan sebelum ini.“Bagi minyak sawit Malaysia, Persatuan Minyak Sawit Malaysia mengunjurkan pengeluaran Julai pada 1.6 juta tan, meningkat 10.73% daripada Jun. Anggaran itu jauh melepasi daripada anggaran pasaran umum peningkatan tujuh hingga lapan peratus,” katanya kepada Bernama.Sementara itu, data penuh bagi Julai Persatuan Pengilang-Pengilang Minyak Sawit Semenanjung Selatan menunjukkan pengeluaran minyak sawit di kilang di rantau ini meningkat sebanyak 7.4% daripada Jun.

(Niaga hadapan MSM ditutup rendah, penurunan minyak soya, minyak mentah)

Intertek Testing Services pula berkata eksport minyak sawit Malaysia bagi tempoh 1-5 Ogos susut dengan ketara pada 149,080 tan, turun 31.48 peratus daripada 217,579 tan yang dianggarkan dihantar dalam tempoh yang sama pada Julai.Pada penutup dagangan, kontrak Ogos 2023 susut RM24 kepada RM3,676 setiap tan, September 2023 turun RM55 kepada RM3,686 dan Oktober 2023 merosot RM79 kepada RM3,693.Kontrak November 2023 susut RM90 kepada RM3,710 setiap tan, Disember 2023 turun RM93 kepada RM3,734 dan Januari 2024 merosot RM98 kepada RM3,761.Jumlah dagangan meningkat kepada 64,535 lot daripada 57,892 lot pada Isnin, manakala kepentingan terbuka turun kepada 195,259 kontrak berbanding 196,477 kontrak sebelum ini.Harga MSM fizikal bagi Ogos Selatan susut RM20 kepada RM3,780 satu tan daripada RM3,800 satu tan semalam. -BERNAMA


Niaga hadapan emas ditutup rendah

KUALA LUMPUR, 8 Ogos- Niaga hadapan emas di Bursa Malaysia Derivatives ditutup lebih rendah hari ini, menjejaki niaga hadapan emas Comex Amerika Syarikat. Pada penutup, kontrak bagi bulan semerta Ogos 2023 susut kepada US$1937.70 satu auns troy berbanding US$1,942.70 yang dicatatkan semalam, manakala kontrak September 2023 jatuh kepada US$1,948.0 satu auns troy daripada US$1,953.0.Kontrak Oktober 2023, November 2023, Disember 2023 serta Februari 2024 berada pada US$1,956.20 satu auns troy. Jumlah dagangan meningkat kepada 46 lot berbanding 17 lot pada Isnin, manakala kepentingan terbuka naik kepada 134 kontrak daripada 102 kontrak.Harga emas fizikal berada pada US$1,931.70 satu auns troy seperti yang diterbitkan oleh penetapan petang London Bullion Market Association pada 7 Ogos. -BERNAMA


KUALA LUMPUR, 8 Ogos- Kadar antara bank jangka pendek ditutup stabil hari ini susulan operasi Bank Negara Malaysia (BNM) bagi menyerap lebihan mudah tunai daripada sistem kewangan.Mudah tunai dalam sistem konvensional naik kepada RM40.11 bilion daripada RM37.93 bilion pada pagi ini, manakala dana Islam merosot kepada RM19.30 bilion daripada RM27.28 bilion sebelumnya.Terdahulu, bank pusat itu menawarkan satu tender pasaran wang konvensional, dua tender Qard dan dua tender repo berbalik.BNM turut mengumumkan ketersediaan repo berbalik, perjanjian jual dan beli semula serta kemudahan Murabahah Komoditi Bercagar untuk tempoh satu hingga tiga bulan.Bank pusat menyemak semula tender semalaman konvensional daripada RM38.90 bilion kepada RM39.80 bilion.Pada 4 petang, ia menawarkan tender pasaran wang konvensional bernilai RM39.80 bilion dan tender pasaran wang Murabahah RM19.30 bilion, kedua-duanya bagi wang sehari.Kadar Semalaman Islam Malaysia (MYOR-i) berada pada tiga peratus pada 7 Ogos, 2023.- BERNAMA


KUALA LUMPUR, 8 Ogos- Harga getah di pasaran Malaysia meneruskan trend menaik pada Selasa sejajar dengan prestasi niaga hadapan serantau, dirangsang oleh pertumbuhan stabil yang direkodkan dalam jualan kereta global dan harga minyak yang lebih tinggi.Seorang peniaga berkata data Persatuan Kereta Penumpang China menunjukkan jualan kereta global meningkat 11 peratus tahun ke tahun untuk mencecah 7.87 juta pada bulan Jun.Daripada jumlah itu, China menyumbang 33% daripada jumlah jualan global di tengah-tengah peningkatan bekalan cip semikonduktor.Di samping itu, pasaran minyak turut pulih apabila jangkaan mengetatkan bekalan global membantu mengimbangi kebimbangan terhadap potensi permintaan yang lesu untuk baki tahun 2023.Namun begitu, peniaga itu berkata pelabur masih mengambil sikap berhati-hati dengan memantau rapat langkah monetari Rizab Persekutuan AS bulan depan.Di dalam negara, harga Lembaga Getah Malaysia (LGM) untuk Getah Mutu Malaysia 20 (SMR 20) naik 3.5 sen kepada 578.5 sen sekilogram (kg), manakala lateks pukal peroleh 1.5 sen pada 479.0 sen sekg.Pada 5.00 petang, harga rujukan LGM untuk getah fizikal SMR 20 ialah 576.0 sen sekg sementara lateks pukal pada 477.0 sen sekg. -BERNAMA

(Pasaran getah terus meningkat sejajar prestasi serantau)


Pengeluaran getah asli melonjak

KUALA LUMPUR, 8 Ogos - Pengeluaran getah asli meningkat 23.8 peratus kepada 29,867 tan metrik pada Jun 2023 berbanding 24,126 tan metrik pada Mei 2023.Manakala, perbandingan tahun ke tahun menunjukkan penurunan 3.9 peratus berbanding Jun 2022.Pengeluaran getah asli Malaysia pada Jun 2023 disumbangkan terutamanya oleh sektor pekebun kecil sebanyak 85.9 peratus berbanding sektor estet 14.1 peratus.Eksport getah asli pula berjumlah 48,857 tan metrik meningkat 31.8 peratus berbanding bulan sebelumnya dengan China terus kekal sebagai destinasi utama eksport.Prestasi eksport disumbangkan produk berasaskan getah asli seperti sarung tangan getah, tayar dan tiub.Menurut laporan Malaysia Rubber Board Digest, sentimen positif pasaran getah Kuala Lumpur didorong beberapa faktor.Ini termasuk peningkatan keyakinan terhadap tambahan rangsangan pemulihan ekonomi di China, semakan Bank Dunia mengenai pertumbuhan global serta peningkatan jualan kenderaan di China.


KUALA LUMPUR, 8 Ogos - Ringgit dibuka rendah berbanding dolar AS pada awal dagangan hari ini berikutan sentimen semasa dalam pasaran yang menunjukkan prospek pertumbuhan global yang lebih lemah.Pada 9.01 pagi, mata wang tempatan susut kepada 4.5640/5695 berbanding dolar AS daripada 4.5575/5625 pada penutup Isnin.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata Indeks Pengeluaran Perindustrian (IPI) Malaysia bagi Jun dijangka menunjukkan penurunan satu peratus berdasarkan anggaran konsensus.“Sementara itu, kenyataan pegawai Rizab Persekutuan Amerika Syarikat (AS) membayangkan Kadar Dana Persekutuan berkemungkinan kekal tinggi dalam jangka pendek. Namun begitu, sekiranya inflasi terus mereda, terdapat peluang penurunan kadar tahun depan.“Justeru, Indeks Dolar AS (DXY) meningkat 0.03 peratus untuk mencapai 102.047 semalam,” katanya kepada Bernama.

Beliau menjangkakan ringgit berlegar sekitar 4.56 berbanding dolar AS hari ini.Ringgit juga diniagakan kebanyakannya rendah berbanding sekumpulan mata wang utama.Mata wang tempatan menyusut nilai berbanding pound Britain kepada 5.8287/8357 daripada 5.7971/8035 pada penutup Isnin dan lemah berbanding euro kepada 5.0158/0219 daripada 4.9978/0032.Sementara itu, ia meningkat berbanding yen Jepun kepada 3.1918/1961 daripada 3.2018/2056 sebelumnya.Unit tempatan itu didagangkan bercampur-campur berbanding mata wang Asean lain.Ringgit menambah nilai berbanding baht Thailand pada 13.0792/1006 daripada 13.0801/0997 sebelumnya dan meningkat berbanding peso Filipina kepada 8.12/8.14 daripada 8.13/8.14.Ia susut berbanding dolar Singapura kepada 3.3996/4042 daripada 3.3968/4008 dan turun berbanding rupiah Indonesia kepada 300.5/301.0 daripada 300.0/300.6 sebelumnya - BERNAMA


Sentimen berhati-hati pengaruhi dagangan awal Bursa Malaysia

KUALA LUMPUR, 8 Ogos- Dagangan Bursa Malaysia dibuka rendah pada pagi urus niaga Selasa apabila sentimen pasaran yang berhati-hati terus mempengaruhi selera risiko pelabur menjelang pilihan raya di enam negeri hujung minggu ini.Pada 9.05 pagi, FTSE Bursa Malaysia KLCI (FBM KLCI) susut 3.12 mata kepada 1,442.69 daripada 1,445.81 pada penutup semalam.Indeks utama dibuka 1.6 mata lebih rendah pada 1,444.21.Di pasaran yang lebih luas, untung dan rugi hampir tidak jauh berbeza dengan 113 berbalas 118, manakala 243 kaunter tidak berubah, 1,816 tidak diniagakan dan 14 yang lain digantung.Jumlah dagangan 173.89 juta unit bernilai RM58.11 juta.Menurut Malacca Securities Sdn Bhd, bursa tempatan berakhir tidak banyak berubah semalam kerana pelabur tidak memasuki pasaran menjelang pilihan raya negeri hujung minggu ini.Firma pembrokeran itu menjangkakan sentimen dagangan yang lengang akan berterusan dalam beberapa hari akan datang berikutan ketiadaan petunjuk baharu.“Namun begitu, tumpuan utama akan diberikan pada pengeluaran data pengeluaran perindustrian Malaysia lewat hari ini,” katanya.Sementara itu, Naib Presiden Penyelidikan Ekuiti Rakuten Trade Sdn Bhd Thong Pak Leng berkata keadaan pasaran kekal kukuh memandangkan pengumpulan berterusan saham mewah.“Dengan pengumuman musim pendapatan korporat untuk suku kedua, kami berpendapat fokus mungkin beralih kepada bank, syarikat telekomunikasi dan utiliti kerana konsensus mengunjurkan sektor-sektor ini akan mencatatkan pertumbuhan pendapatan yang baik tahun ini."Justeru, kami menjangkakan indeks berada dalam aliran dalam julat 1,445 dan 1,455 hari ini," katanya kepada Bernama.Dalam kalangan saham wajaran tinggi, Public Bank dan Tenaga masing-masing menambah satu sen kepada RM4.14 dan RM9.57, CIMB susut dua sen untuk mencatatkan paras RM5.50, Petronas Chemicals kerugian empat sen kepada RM6.81 manakala Maybank tidak berubah pada RM8.92.Bagi saham aktif, Classita turun setengah sen kepada 13 sen, VSolar menambah 2.5 sen menjadi 31 sen sementara Tanco, Alam Maritim dan Velesto tidak berubah, masing-masing pada 55.5 sen, 3.0 sen dan 24 sen.Di papan indeks, Indeks FBM Emas menguncup 19.66 mata kepada 10,598.35, Indeks FBMT 100 turun 19.29 mata menjadi 10,292.35, Indeks FBM Emas Syariah susut 17.39 mata kepada 10,843.94 dan Indeks FBM 70 lemah 13.32 mata kepada 13,893.89.Indeks FBM ACE, bagaimanapun meningkat 2.49 mata kepada 5,255.88,Mengikut sektor, Indeks Perkhidmatan Kewangan melonjak 47.02 mata kepada 16,125.23, Indeks Produk dan Perkhidmatan Perindustrian menyusut 0.42 mata menjadi 166.04, Indeks Perladangan susut 23.16 mata kepada 7,087.39 manakala Indeks Tenaga bertambah 1.78 mata kepada 831.32.- BERNAMA


Niaga hadapan MSM ditutup rendah, bimbang peningkatan stok

KUALA LUMPUR, 7 Ogos- Kontrak niaga hadapan minyak sawit mentah (MSM) di Bursa Malaysia Derivatives ditutup rendah pada Isnin susulan kebimbangan terhadap peningkatan pengeluaran dan permintaan perlahan, yang dijangka meningkatkan stok pada masa depan.Ketua penyelidik komoditi Sunvin Group yang berpangkalan di Mumbai Anilkumar Bagani memberi tahu Bernama bahawa previu bekalan dan permintaan Lembaga Minyak Sawit Malaysia (MPOB) bagi Julai membayangkan stok mungkin meningkat kepada 1.77 juta hingga 1.79 juta tan metrik susulan pengeluaran kukuh. MPOB dijangka mengumumkan data akhir Julai pada minggu ini. Anilkumar berkata peningkatan ketara harga minyak soya Amerika Selatan pada Jumaat minggu lepas yang disokong oleh lonjakan niaga hadapan di Chicago Board of Trade (CBOT) telah mengehadkan penurunan harga minyak sawit.“MPOB menganggarkan pengeluaran minyak sawit Malaysia bagi 2023 berjumlah 19 juta tan metrik, meningkat daripada 18.45 juta tan metrik.“Dengan eksport berjumlah 16 juta tan metrik, meningkat daripada 15.72 juta tan metrik, stok akhir sebanyak 2.0 juta tan metrik, susut daripada 2.19 juta tan metrik pada tahun lepas, harga minyak sawit Malaysia unjur berada dalam jajaran RM3,800-RM4,000 setan metrik pada akhir tahun,” katanya.Pada penutup dagangan, kontrak Ogos 2023 turun RM82 kepada RM3,700 setan metrik, September 2023 jatuh RM85 kepada RM3,741 dan Oktober 2023 berkurangan RM87 kepada RM3,772.Kontrak November 2023 jatuh RM82 kepada RM3,800 setan metrik, Disember 2023 susut RM88 kepada RM3,827 dan Januari 2024 turun RM89 kepada RM3,859.Jumlah dagangan berkurangan kepada 57,892 lot daripada 66,687 lot pada Jumaat minggu lepas manakala kepentingan terbuka turun kepada 196,477 kontrak berbanding 262,411 kontrak sebelumnya. Harga fizikal MSM bagi Selatan Ogos turun RM50 kepada RM3,800 setan metrik daripada RM3,850 setan metrik sebelumnya. -BERNAMA

(Niaga hadapan MSM ditutup rendah susulan kebimbangan peningkatan stok)


Niaga hadapan emas ditutup tinggi

KUALA LUMPUR, 7 Ogos- Niaga hadapan emas di Bursa Malaysia Derivatives ditutup tinggi hari ini, menjejaki niaga hadapan emas di Comex Amerika Syarikat (AS).Pada penutup dagangan, kontrak bulan semerta Ogos 2023 meningkat kepada US$1,942.70 setiap auns troy daripada US$1,937.90 setiap auns troy pada Isnin, September 2023 menokok kepada US$1,953.0 setiap auns troy daripada US$1,948.20, manakala Oktober 2023 menambah US$1,961.20 setiap auns troy daripada US$1,956.40 (US$1=RM4.55).Kontrak November 2023, Disember 2023 dan Februari 2024 semuanya berada pada US$1,961.20 setiap auns troy.Jumlah dagangan menyusut kepada 17 lot daripada 39 lot pada Jumaat manakala kepentingan terbuka naik kepada 102 kontrak daripada 85 kontrak.Harga emas fizikal berada pada US$1,942.45 setiap auns troy seperti yang diterbitkan oleh London Bullion Market Association pada 4 Ogos. -BERNAMA


KUALA LUMPUR, 7 Ogos- Ringgit ditutup rendah berbanding dolar AS selepas ditutup dalam julat negatif minggu lepas berikutan angka senarai gaji bukan ladang (NFP) Amerika Syarikat (AS) pada Julai yang rendah, kata seorang penganalisis.Pada 6.00 petang, mata wang tempatan merosot kepada 4.5575/5625 berbanding dolar AS daripada 4.5515/5565 pada Jumaat lepas.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata tumpuan minggu ini adalah pada Indeks Harga Pengguna (IHP) untuk bulan Julai.“Anggaran konsensus pada kadar inflasi 3.3% yang lebih tinggi daripada pertumbuhan 3.0% pada Jun.“Sehubungan itu, pasaran mungkin masih bimbang sama ada Rizab Persekutuan akan mengekalkan pendirian pengukuhan mereka semasa terdapat tanda-tanda ekonomi lemah. Itu menjadikan dolar AS disokong dengan baik,” katanya.Rakan Pengurusan SPI Asset Management Stephen Innes berkata dolar AS telah menunjukkan pengukuhan secara menyeluruh, yang mungkin disebabkan oleh daya tahan pertumbuhan dan hasil AS yang tinggi.“Bagaimanapun, terdapat risiko ekonomi AS berkembang pada kadar yang tidak mampan, yang menjelaskan hasil dan dolar AS boleh kekal stabil atau meningkat, walaupun terdapat kemajuan ke arah mencapai keseimbangan yang lebih baik antara inflasi dan pertumbuhan.“Ini menyebabkan dolar AS kekal kukuh,” katanya.

(Ringgit ditutup rendah berbanding dolar AS)

Dalam perkembangan lain, Innes berkata yuan China turut rendah hari ini berikutan peniaga cuba menentukan impak ekonomi sebenar daripada rangsangan yang diunjurkan oleh People’s Bank of China.“Pada amnya, yuan yang rendah dilihat sebagai petunjuk negatif bagi ringgit,” katanya.Ringgit turut diniagakan rendah berbanding sekumpulan mata wang utama.Ia merosot berbanding yen Jepun kepada 3.2018/2056 daripada 3.1898/1935 pada Jumaat lepas, rendah berbanding euro kepada 4.9978/0032 daripada 4.9816/9871 dan susut berbanding pound kepada 5.7971/8035 daripada 5.7836/7899 sebelum ini.Sementara itu, mata wang tempatan diniagakan bercampur-campur berbanding mata wang ASEAN lain.Ringgit merosot berbanding dolar Singapura kepada 3.3968/4008 daripada 3.3891/3933 pada Jumaat lepas dan berkurangan berbanding rupiah Indonesia kepada 300.0/300.6 daripada 299.9/300.5 sebelum ini.Ia meningkat berbanding peso Filipina kepada 8.13/8.14 daripada 8.16/8.17 pada Jumaat lepas dan mengukuh berbanding baht Thailand kepada 13.0801/0997 daripada 13.0835/1043 sebelum ini. -BERNAMA


Bursa Malaysia ditutup bercampur-campur

KUALA LUMPUR, 7 Ogos- Bursa Malaysia mengetepikan penurunan awal apabila ditutup bercampur-campur pada Isnin, dengan indeks penanda aras berakhir dengan sedikit perubahan berikutan sentimen pasaran yang berhati-hati ekoran data ekonomi utama dari Amerika Syarikat (AS) dan China yang akan dikeluarkan lewat minggu ini telah menjejaskan selera risiko pelabur.Pada 5 petang, FTSE Bursa Malaysia KLCI (FBM KLCI) menokok 0.60 mata kepada 1,445.81 daripada 1,445.21 sewaktu ditutup pada Jumaat.Indeks utama dibuka rendah 0.32 mata untuk ditutup pada 1,444.89 dan bergerak antara 1,442.13 dan 1,449.38 sepanjang hari.Bagaimanapun, dalam pasaran secara menyeluruh, kaunter rugi mengatasi kaunter untung sebanyak 482 berbanding 330, manakala 457 kaunter tidak berubah, 1,005 tidak diniagakan dan 26 yang lain digantung.Jumlah dagangan sebanyak 3.13 bilion unit bernilai RM1.34 bilion daripada 2.68 bilion unit bernilai RM1.42 bilion pada Jumaat lepas.Naib Presiden Penyelidikan Ekuiti Rakuten Trade Sdn Bhd Thong Pak Leng berkata indeks utama mencatat sesi dagangan yang tidak menentu hari ini, namun akhirnya ditutup dalam wilayah positif.

“Sentimen mungkin berhati-hati disebabkan faktor luaran. Bagaimanapun, kami percaya FBM KLCI akan kekal stabil berikutan sokongan yang berterusan daripada institusi tempatan dan pulangan dana asing,” katanya kepada Bernama.Thong berkata minyak mentah Brent meneruskan aliran meningkatnya kepada US$86 setong berikutan ikrar Arab Saudi dan Rusia untuk melaksanakan pengurangan output yang akan memberi peluang jangka pendek kepada saham-saham minyak dan gas.“Kami meramalkan FBM KLCI diniagakan lebih tinggi dalam julat 1,440-1,460 minggu ini, dengan paras rintangan serta-merta pada 1,460 dan paras sokongan pada 1,440,” katanya. Di peringkat serantau, beliau berkata indeks utama dalam aliran bercampur-campur kerana pelabur berhati-hati menjelang pengeluaran angka inflasi China dan imbangan dagangan lewat minggu ini.Dalam pada itu, data Jabatan Buruh AS menunjukkan bahawa tenaga kerja di negara itu menyaksikan pengembangan sebanyak 187,000 pekerjaan pada Julai berbanding angka Jun yang disemak semula berjumlah 185,000 pekerjaan.Keputusan ini telah menimbulkan spekulasi bahawa Rizab Persekutuan mungkin memutuskan untuk mengekalkan kadar faedah yang stabil dalam mesyuarat dasar pada bulan depan, katanya.Data inflasi AS akan dikeluarkan pada Khamis, manakala data China pada RabuBagi saham wajaran tinggi, Maybank dan Public Bank masing-masing menokok satu sen kepada RM8.92 dan RM4.13, CIMB meraih dua sen kepada RM5.52, manakala Petronas Chemicals tidak berubah pada RM6.85.Tenaga menguncup empat sen kepada RM9.56, manakala IHH Healthcare berkurangan lapan sen kepada RM5.93. Bagi saham aktif, Sapura Energy dan Widad Group masing-masing menokok setengah sen kepada lima sen dan 43.5 sen, Classita menyusut 2.5 sen kepada 13.5 sen, Advance Synergy menambah satu sen kepada 17.5 sen, manakala MST Golf meningkat lima sen kepada 64.5 sen.Di papan indeks, Indeks FBM Emas menokok 0.64 mata kepada 10,618.01 dan Indeks FBMT 100 naik 0.76 mata kepada 10,311.64.Indeks FBM Emas Syariah menyusut 10.22 mata kepada 10,861.33, Indeks FBM 70 turun 13.95 mata kepada 13,907.21 dan Indeks FBM ACE merosot 0.32 mata kepada 5,253.39.Mengikut sektor, Indeks Perkhidmatan Kewangan meraih 30.24 mata kepada 16,172.26, Indeks Tenaga naik 3.18 mata kepada 829.54, Indeks Perladangan meningkat 29.84 mata kepada 7,110.55, manakala Indeks Produk dan Perkhidmatan Perindustrian turun 0.04 mata kepada 166.46.Jumlah dagangan Pasaran Utama meningkat kepada 2.39 bilion unit bernilai RM1.12 bilion daripada 1.77 bilion unit bernilai RM1.17 bilion Jumaat lepas.Jumlah dagangan waran merosot kepada 265.57 juta unit bernilai RM38.7 juta daripada 410.15 juta unit bernilai RM66.15 juta sebelum ini.Jumlah dagangan Pasaran ACE menyusut kepada 470.54 juta saham bernilai RM186.42 juta daripada 490.84 juta saham bernilai RM183.68 juta pada Jumaat.Kaunter barangan pengguna dan perkhidmatan menyumbang 674.67 juta saham diniagakan di Pasaran Utama, produk perindustrian dan perkhidmatan (342.01 juta); pembinaan (108.19 juta); teknologi (717.72 juta); SPAC (sifar); perkhidmatan kewangan (35.93 juta); hartanah (192.78 juta); perladangan (54.6 juta); REIT (14.47 juta), dana tertutup (115,800); tenaga (705.09 juta); penjagaan kesihatan (34.14 juta); telekomunikasi dan media (39.54 juta); pengangkutan dan logistik (46.16 juta) dan utiliti (72.17 juta).- BERNAMA


Pasaran getah ditutup sedikit tinggi

KUALA LUMPUR, 7 Ogos- Harga getah Malaysia meningkat sedikit pada Isnin selepas laporan data pekerjaan Amerika Syarikat (AS) menunjukkan pertumbuhan perlahan, dan ini menimbulkan spekulasi kemungkinan Rizab Persekutuan AS (Fed) berhenti seketika daripada menaikkan kadar dasarnya menerusi mesyuarat pada September ini.Angka pembayaran gaji bukan ladang (NFP) AS yang dikeluarkan pada Jumaat lepas tidak menepati jangkaan, dengan hanya 187,000 pekerjaan ditambah berbanding dengan anggaran konsensus sebanyak 200,000.Peniaga berkata pasaran lengang hari ini memandangkan pelabur menunggu data perdagangan, inflasi dan tuntutan pengangguran dari AS minggu ini untuk menilai nada Fed bagi masa akan datang.Pelabur juga menunggu janji rangsangan China susulan kenyataan bersama jawatankuasa ekonomi tertinggi bahawa kerajaan akan melaksanakan lebih banyak langkah untuk meningkatkan perbelanjaan pengguna dan meningkatkan mudah tunai domestik.Walau bagaimanapun, tiada butiran utama ditawarkan daripada rangsangan yang dirancang.Di peringkat tempatan, harga rujukan bagi getah fizikal oleh Lembaga Getah Malaysia (LGM) bagi Getah Mutu Malaysia (GMM) 20 meningkat 1.5 sen kepada 578.0 sen sekilogram, manakala susu getah pukal tidak berubah pada 479.5 sen sekilogram.Pada 5.00 petang, harga rujukan bagi getah fizikalo\ LGM untuk GMM 20 adalah 575.0 sen sekilogram, manakala susu getah pukal pada 477.5 sen sekilogram. -BERNAMA


Dr. Syed Hussain dipilih sebagai ahli ILO

KUALA LUMPUR, 5 Ogos- Presiden Persekutuan Majikan-Majikan Malaysia (MEF), Datuk Dr Syed Hussain Syed Husman dipilih sebagai ahli kepada Badan Pentadbiran Pertubuhan Buruh Antarabangsa (ILO) bagi penggal 2023/2024.Melalui satu kenyataan, beliau berkata pemilihannya akan membantu meletakkan MEF di kedudukan yang lebih baik. Selain itu, ia meliputi usaha membantu majikan-majikan di Malaysia menghadapi perubahan ekosistem perniagaan di peringkat serantau dan sejagat sebagai sebahagian daripada keperluan pendidikan dan latihan lestari untuk majikan.    MEF sedang bekerjasama secara aktif dengan ILO untuk meningkatkan kesedaran dan membina kapasiti majikan di Malaysia dalam berhadapan dengan kemunculan isu nasional, serantau dan antarabangsa.Misi ILO untuk membawa keadilan sosial dan ekonomi dengan menetapkan standard antarabangsa menerusi badan pentadbirannya yang terdiri daripada 56 ahli dan 66 timbalan ahli yang membuat keputusan terhadap dasar ILO.


Tubuh JTF ad hoc, tingkat pemahaman mengenai peraturan produk EUDR

KUALA LUMPUR, 6 Ogos - Pengeluar minyak sawit terbesar dunia, Indonesia dan Malaysia bersetuju untuk menubuhkan pasukan petugas bersama (JTF) ad hoc untuk mewujudkan dialog dan aliran kerja yang berkaitan.Usaha itu bagi membina persefahaman bersama mengenai pelaksanaan Peraturan Produk Bebas Penebangan Hutan Kesatuan Eropah (EUDR).Ini susulan daripada misi bersama mereka ke Brussels pada Mei dengan mesyuarat pertama diadakan pada 4 Ogos di Jakarta, Indonesia.

"JTF ad hoc bertujuan untuk menangani kebimbangan yang dibangkitkan oleh Indonesia dan Malaysia berkaitan pelaksanaan EUDR serta mengenal pasti penyelesaian praktikal dan pendekatan yang relevan bagi pelaksanaan peraturan itu," demikian menurut satu kenyataan bersama oleh kedua-dua kerajaan, CPOPC dan Kesatuan Eropah (EU).Mesyuarat tersebut dipengerusikan bersama oleh Timbalan Menteri Makanan dan Perniagaan Tani Indonesia Dr Musdhalifah Machmud, Kementerian Penyelarasan bagi Hal Ehwal Ekonomi (CMEA), Ketua Setiausaha Kementerian Perladangan dan Komoditi (KPK) Malaysia Datuk Mad Zaidi Mohd Karli dan Pengarah Diplomasi dan Multilateralisme Hijau Suruhanjaya Eropah Astrid Schomaker.Pengerusi bersama akan mencari kepentingan bersama antara negara pengeluar dan negara pengguna dengan platform JTF sebagai mekanisme perundingan untuk menyokong penyelarasan dan menggalakkan persefahaman bersama antara Indonesia, Malaysia dan Kesatuan Eropah.JTF akan berusaha menangani isu seperti pekebun kecil dalam rantaian bekalan, skim pensijilan nasional, pengesanan pengeluar kepada pengguna akhir, data saintifik tentang penebangan hutan dan degradasi hutan serta perlindungan data.Pasukan petugas itu akan memuktamadkan usahanya pada akhir 2024 dengan kemungkinan akan diteruskannya sekiranya dipersetujui bersama.


Ekonomi Madani: Penyampaian berterusanan perlu dilakukan

KUALA LUMPUR, 6 Ogos - Penyampaian berterusan perlu dilaksanakan kepada semua rakyat dalam menterjemah rangka kerja Ekonomi Madani.Pensyarah Kanan, Jabatan Ekonomi dan Pengurusan Kewangan, Fakulti Pengurusan dan Perniagaan, Universiti Teknologi MARA (UiTM) cawangan Selangor, Dr. Norashida Othman berkata ia bertujuan bagi mendekatkan masyarakat kepada semua inisiatif yang dilaksanakan kerajaan dalam memberikan kualiti hidup lebih baik.Beliau berkata, kerajaan pada hari ini perlu lebih mendekatkan diri dengan rakyat dan memahami keperluan generasi baharu.

"Selain itu media juga harus memainkan peranan dalam menyampaikan maklumat. Media sudah berjaya dari segi penyampaian maklumat dan sebagainya cuma kita minta medium pertengahan mainkan peranan mereka."Bukannya sekadar waktu pilihan raya di kawasan kampung dan sebagainya tapi setiap kali kerajaan memperkenalkan inisaitif baharu mereka perlu menterjemahkan kepada kawasan masing masing," katanya ketika ditemui pemberita selepas menjadi tetamu rancangan Selamat Pagi Malaysia di Angkasapuri.Tambah Norashida, kerjasama dan kesepakatan harus dibentuk dan digembleng bersama bagi menjayakan rangka kerja Ekonomi Madani.


Infineon tambah pelaburan kerana yakin dengan Kerajaan Perpaduan - PM

AMPANG, 7 Ogos - Pelaburan tambahan berjumlah lima billion euro yang dibuat syarikat semikonduktor Infineon Technologies AG (Infineon) di Kulim, Kedah baru-baru ini selepas yakin dengan keutuhan kepimpinan Kerajaan Perpaduan ketika ini.Perdana Menteri, Datuk Seri Anwar Ibrahim berkata sebelum ini, syarikat yang berpangkalan di Jerman itu mengambil sikap berhati-hati sebelum menyatakan komitmen mereka untuk melabur di negara ini.

"Mereka datang tanya saya, pertama mereka tanya adakah yakin negara akan stabil dan Kerajaan Perpaduan akan kekal? Saya kata InsyaAllah dalam lima tahun ini tidak akan terganggu."Kemudian mereka tanya mengenai ekonomi, saya cerita mengenai Ekonomi Madani dan mereka puas hati. Kemudian mereka tanya lagi mengenai ancaman kelompok ekstrimis Islam dan pelampau kaum, saya kata memang ada sikit masalah tapi percaya kita ada kekuatan dan kita akan tangani dengan baik," katanya.Anwar berkata demikian dalam ucapan pada majlis Ceramah Mega Perdana di Ukay Perdana, di sini, pada Ahad.Khamis lalu, Infineon mengumumkan rancangan untuk meningkatkan kemudahannya di Kulim, Kedah bagi membina loji fabrikasi kuasa silikon karbida 200-milimeter terbesar di dunia dengan pelaburan tambahan lima bilion euro bagi tempoh lima tahun akan datang.


Median upah bulanan naik RM2,600 pada Mac

PUTRAJAYA, 4 Ogos- Median upah bulanan pekerja formal warganegara meningkat 8.3 peratus iaitu RM2,600 bagi Mac 2023; berbanding RM2,400 untuk tempoh sama tahun lepas.Ia berdasarkan Laporan Statistik Upah Pekerja (Sektor Formal) Suku Tahun Pertama 2023.Ketua Perangkawan, Datuk Seri Dr. Mohd Uzir Mahidin berkata ia melibatkan bilangan pekerja seramai 6.45 juta orang."Pekerja formal lelaki merangkumi 55.5 peratus bersamaan 3.58 juta orang dengan median upah RM2,664 sebulan."Manakala, 44.5 peratus daripada nilai keseluruhan pekerja formal diwakili perempuan dengan median upah RM2,545," katanya.

(Ketua Perangkawan, Datuk Seri Dr. Mohd Uzir Mahidin)

Beliau membentangkan Laporan Statistik Upah Pekerja (Sektor Formal) Suku Pertama 2023, di sini, hari ini.

Hadir sama, Menteri Ekonomi, Rafizi Ramli dan Ketua Setiausaha Kementerian Ekonomi, Datuk Nor Azmie Diron.

Mengikut aktiviti ekonomi, sektor perlombongan dan pengkuarian mencatat median upah bulanan tertinggi berjumlah RM7,500, manakala pertanian muncul sektor terendah dengan median RM1,900 ringgit.Dalam pada itu, Kuala Lumpur mencatat median upah tertinggi iaitu RM3,927.Manakala Kelantan, negeri terendah dengan median upah bulanan RM1,600.


Jamin upah lebih adil, perlu dasar penentuan gaji bersesuaian

PUTRAJAYA, 4 Ogos- Perlu ada dasar penentuan gaji bersesuaian bagi menjamin upah yang lebih adil terutama bagi golongan pekerja berkemahiran.Menurut Menteri Ekonomi, Rafizi Ramli dapatan Laporan Statistik Upah Pekerja Sektor Formal menunjukkan Malaysia berdepan masalah gaji yang struktural dan ia merupakan situasi membimbangkan.Tanpa dasar campur tangan dalam penentuan gaji, majikan cenderung menetapkan gaji permulaan mengikut kadar gaji minimum sebanyak RM1,500 ketika ini."50 peratus daripada pekerja kita gaji di bawah RM3,000 dan median gaji kita ialah RM2,600 lebih. Maksudnya tidak jauh sangat pun daripada kadar kemiskinan, sikit sahaja atas kadar kemiskinan dan di bawah daripada 'gaji yang adil'."Kita sememangnya berdepan masalah besar dan ini adalah sebahagian daripada proses penstrukturan. "Bukan hanya mengenai meningkatkan pertumbuhan atau menarik pelaburan, ia tentang apa sahaja pertumbuhan atau pelaburan yang dirangka dan dijana akan diterjemahkan kepada kehidupan yang lebih baik untuk tenaga kerja kita," katanya.

Beliau berkata demikian kepada media selepas melancarkan Laporan Statistik Upah Pekerja (Sektor Formal) Suku Tahun Pertama 2023, di sini hari ini.Tambah Rafizi, perkara tersebut akan dibincangkan dalam Mesyuarat Majlis Tindakan Ekonomi Negara (MTEN) mengenai model gaji progresif, Isnin depan.Beberapa model gaji progresif telah dikenal pasti sebagai rujukan dan rundingan mengenainya telah mendapat respon positif daripada pihak majikan setakat ini.


Kadar jangka pendek ditutup stabil susulan operasi BNM

KUALA LUMPUR, 4 Ogos - Kadar antara bank jangka pendek ditutup stabil hari ini berikutan operasi Bank Negara Malaysia (BNM) menyerap lebihan mudah tunai daripada sistem kewangan.Mudah tunai dalam sistem konvensional susut sedikit kepada RM35.17 bilion daripada RM35.22 bilion pagi ini, manakala mudah tunai dana Islam merosot kepada RM23.60 bilion berbanding RM23.99 bilion sebelumnya.Awal hari ini, bank pusat menjalankan tender pasaran wang konvensional dan dua tender repo berbalik.Ia turut mengumumkan ketersediaan repo berbalik, perjanjian jual dan beli semula serta kemudahan Murabahah komoditi bercagar untuk tempoh satu hingga tiga bulan.Selain itu, bank pusat telah menyemak semula tender semalaman Murabahah daripada RM23 bilion kepada RM23.6 bilionPada 4 petang, BNM menawarkan tender pasaran wang konvensional sebanyak RM34.8 bilion dan tender pasaran wang Murabahah RM23.6 bilion, kedua-duanya untuk wang tiga hari.Kadar Semalaman Islam Malaysia (MYOR-i) ialah tiga peratus pada 3 Ogos. - BERNAMA


Pelaburan tambahan Infineon RM25 bilion bukti kepercayaan gagasan Ekonomi MADANI - PM Anwar

KUALA LUMPUR, 3 Ogos - Syarikat penyelesaian semikonduktor dari Jerman, Infineon Technologies AG akan membuat pelaburan tambahan sebanyak €5 bilion euro (RM25 bilion) dalam tempoh lima tahun akan datang bagi kemudahannya di Kulim, Kedah.Oleh itu, Perdana Menteri Datuk Seri Anwar Ibrahim mengalukan-alukan pengumuman pelaburan daripada Infineon bagi fasa kedua pembinaan modul 3 itu yang telah membuktikan kepercayaan mereka terhadap Malaysia."Pengumuman ini adalah lanjutan daripada perbincangan saya dengan pihak syarikat Dr. Rutger Wijburg, Ketua Pegawai Operasi pada 24 Julai lalu," katanya menerusi kenyataan hari ini.Anwar yang juga Menteri Kewangan berkata, keyakinan berterusan Infineon terhadap ekosistem pelaburan Malaysia mencerminkan kedudukan Malaysia yang penting dalam rantaian bekalan semikonduktor global."Ia menjadi pelengkap kepada Aspirasi Pelaburan Nasional (NIA) dan Pelan Induk Perindustrian Baharu iaitu untuk menarik pelaburan berteknologi tinggi dan bernilai tinggi bagi menyokong ekonomi global dan domestik."Pengumuman ini selaras dengan gagasan Ekonomi MADANI yang menyasarkan Malaysia sebagai peneraju ekonomi Asia dan berada di kedudukan antara 30 ekonomi terbesar di dunia," katanya.

(Perdana Menteri, Datuk Seri Anwar Ibrahim dan Tengku Zafrul semasa mengadakan pertemuan dengan wakil Infineon pada bulan lalu/FOTO MITI)

Sejak lima dekad yang lalu, Infineon telah menjadikan Malaysia sebagai sebuah hab penting dalam pembuatan fabrikasi wafer di Kulim, Kedah dan melaksanakan aktiviti pembungkusan semikonduktor cip di Batu Berendam, Melaka.Hari ini Infineon telah mengumumkan rancangan syarikat untuk membina kilang di Kulim, Kedah bagi mengeluarkan 200mm Power Fab SiC (silicon carbide) terbesar di dunia.

ARTIKEL BERKAITAN:Keyakinan Infineon bukti Malaysia penting dalam bekalan semikonduktor global


Perkasakan sistem automasi, mekanisasi dalam sektor agrikomoditi  - Fadillah

(Menteri Perladangan dan Komoditi, Datuk Seri Fadillah Yusof)

KUALA LUMPUR, 3 Ogos- Penggunaan sistem automasi dan mekanisasi akan terus diperkasa bagi mengurangkan kebergantungan kepada pekerja asing dalam sektor agrikomoditi.Timbalan Perdana Menteri yang juga Menteri Perladangan dan Komoditi, Datuk Seri Fadillah Yusof berkata kerjasama melibatkan pihak industri akan terus diperkukuh."Sudah nampak perubahan misal kata Sime Darby sekarang banyak menggunakan automasi dan mekanisasi dan malahan banyak pekerja-pekerja Malaysia sendiri sekarang bekerja dengan syarikat itu disebabkan kurang kepada buruh-buruh kasar, tapi lebih kepada pekerja separuh mahir."Di sini yang menarik sebenarnya kalau kita dapat lihat kejayaan Sime Darby ini dapat digunakan kepada keseluruhan rantaian atau pun syarikat yang terlibat dalam sektor perladangan sudah pasti ia nya akan dapat membantu dan kurangkan kebergantungan kepada pekerja-pekerja asing," katanya,Beliau ditemui selepas menjadi tetamu dalam program Selamat Pagi Malaysia, di Angkasapuri.Sementara itu, Fadillah berkata usaha meningkatkan pengeluaran sektor agrikomoditi juga menjadi tumpuan,  sekali gus akan meningkatkan eksport sektor itu selain menambah pendapatan pekebun kecil terlibat."Kita boleh memfokuskan dari segi pertama sekali produktiviti, bila kita kata produktiviti, kita kena melihat dari keseluruhan rantaian pengeluaran hasil komoditi dari segi penanaman, input pertanian, proses atau mekanisme pertanian itu sendiri, bagaimana nak menanam, bagaimana nak hasil yang lebih, dan bagaimana proses penuaian , apakah teknologi baru yang digunakan dan bagaimana hasil hiliran yang kita nak tambahkan,"ujar Fadillah.


Ringgit mulakan urus niaga awal rendah berbanding dolar AS

KUALA LUMPUR, 3 Ogos - Ringgit memulakan sesi dagangan awal pagi Khamis rendah berbanding dolar AS apabila Indeks Dolar AS (DXY) menunjukkan daya tahan dan terus mengukuh.Pada 9.06 pagi, mata wang tempatan menyusut nilai kepada 4.5590/5620 berbanding dolar AS daripada 4.5400/5450 pada penutup Rabu.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata Indeks Dolar AS (DXY) meningkat 0.31 peratus kepada 102.62 mata semalam.“Meskipun Fitch Rating menurunkan penarafan kedaulatan AS daripada AAA kepada AA+ semalam, perubahan dalam penarafan kredit masih belum memberi kesan kepada nilai dolar AS. Ini walaupun risiko kredit yang dikaitkan dengan negara telah meningkat,” katanya kepada Bernama .Menurut Mohd Afzanizam, aset bebas risiko seperti sekuriti Perbendaharaan AS mungkin akan menyaksikan pelarasan menaik, yang boleh memberi kesan kepada kelas aset lain, termasuk ekuiti kerana kadar diskaun yang digunakan untuk penilaian aset akan lebih tinggi."Situasi sebegini boleh mendorong Rizab Persekutuan untuk mengamalkan pendirian monetari yang lebih berhati-hati, yang berpotensi membawa kepada penangguhan kenaikan kadar faedah," katanya.

(Ketua Ekonomi dan Kewangan Sosial Bank Muamalat Malaysia Bhd, Dr Mohd Afzanizam Abdul Rashid)

Bagi ringgit, beliau berkata memandangkan petunjuk bercampur-campur mengenai ekonomi dan mata wang AS, ia dijangka berlegar sekitar 4.54-RM4.55 hari ini.Ringgit diniagakan kebanyakannya lebih tinggi berbanding sekumpulan mata wang utama.Mata wang tempatan menyusut nilai berbanding euro kepada 4.9871/9904 daripada 4.9831/9886 pada penutup Rabu tetapi mengukuh berbanding yen Jepun kepada 3.1817/1840 daripada 3.1824/1861 dan meningkat berbanding pound Britain kepada 5.7949/7988 daripada 5.7994/8085 sebelumnya.Sementara itu, nilai ringgit kebanyakan agak rendah berbanding mata wang Asean yang lain.Mata wang tempatan lemah berbanding dolar Singapura kepada 3.3967/3994 daripada 3.3944/3984 pada penutupan urus niaga Rabu, lebih rendah berbanding rupiah Indonesia menjadi 300.3/300.7 daripada 299.1/299.6 dan turun berbanding peso Filipina kepada 8.24/8.26 daripada 8.22/8.24.Bagaimanapun, ia meningkat berbanding baht Thai pada 13.2233/2385 daripada 13.2504/2716 sebelumnya. - BERNAMA


PROTON rekod pertumbuhan positif, jualan meningkat

KUALA LUMPUR, 3 Ogos- Pengeluar kereta nasional, PROTON meneruskan trajektori jualan meningkatnya pada bulan Julai dengan 13,326 unit dijual menerusi domestik dan eksport.Angka itu merupakan peningkatan sebanyak 16.1% berbanding bulan Julai 2022 dan membantu meningkatkan jualan tahun sehingga kini (YTD) kepada 90,647 unit.PROTON menerusi kenyataan berkata peningkatan itu merupakan tempoh masa yang paling singkat syarikat telah melepasi 90,000 unit sejak 2012 dan penambahan 26.6% berbanding tahun sebelumnya.Pegangan pasaran bagi bulan Julai diramalkan pada 20.5%, dengan pegangan pasaran YTD kini pada 21%.Pencapaian PROTON berlatarbelakangkan peningkatan jualan automotif setelah jumlah volum industri (TIV) dianggarkan sebanyak 64,864 unit untuk bulan Julai.Ia bersamaan dengan peningkatan 29.9% berbanding bulan yang sama pada tahun 2022 dan melonjakkan angka YTD sebanyak 12.9% berbanding tempoh yang sama tahun lepas.Oleh itu, prestasi jualan PROTON sehingga bulan Julai tahun ini, kini mengatasi industri sebanyak 14%.


Niaga hadapan emas ditutup rendah

KUALA LUMPUR, 2 Ogos- Niaga hadapan emas di Bursa Malaysia Derivatives ditutup rendah, menjejaki kelemahan niaga hadapan emas COMEX Amerika Syarikat (AS).

Pada penutup dagangan, kontrak bulan semerta Ogos 2023 merosot kepada US$1,956.60 setiap auns troy daripada US$1,964.60 setiap auns troy pada Selasa manakala September 2023 susut kepada US$1,974.30 setiap auns troy daripada US$1,982.30 sebelumnya.Kontrak November 2023, December 2023 and February 2024 semuanya berada pada US$1,974.30 setiap auns troy.Jumlah dagangan meningkat kepada 35 lot daripada 18 lot pada hari Selasa manakala kepentingan terbuka melonjak kepada 76 kontrak daripada 68 kontrak semalam.Harga emas fizikal berada pada US$1,947.20 setiap auns troy seperti yang diterbitkan oleh London Bullion Market Association pada 1 Ogos.- BERNAMA


KUALA LUMPUR, 2 Ogos- Kontrak niaga hadapan minyak sawit mentah (MSM) di Bursa Malaysia Derivatives mengakhiri penurunan selama enam hari dagangan berturut-turut untuk ditutup tinggi hari ini disokong oleh aktiviti belian susulan penjualan baru-baru ini. Peniaga minyak sawit David Ng berkata pasaran juga bergerak seiring dengan kenaikan niaga hadapan minyak kacang soya di Chicago Board of Trade serta prospek eksport MSM yang kukuh yang akan menyokong sentimen pasaran dalam tempoh terdekat. "Kami mengesan paras sokongan pada RM3,750 setan metrik dan paras ketahanan pada RM4,200 setan metrik," katanya kepada Bernama. Ketua penyelidik komoditi Sunvin Group yang berpangkalan di Mumbai Anilkumar Bagani berkata Intertek Testing Services mengunjur eksport minyak sawit Malaysia pada Julai berjumlah 1.24 juta tan metrik atau meningkat sebanyak 14.05 peratus, AmSpec mengganggarkan 1.18 juta tan metrik (+7.79%), manakala Societe Generale de Surveillance menjangka eksport Julai berjumlah 1.17 juta tan metrik (+9.6%) daripada unjuran mereka masing-masing bagi Jun.Pada penutup dagangan, kedua-dua kontrak Ogos 2023 dan September 2023 menokok RM42 setiap satu masing-masing kepada RM3,816 setan metrik dan RM3,876 setan metrik.Kontrak Oktober 2023 dan Januari 2024 naik RM43 setiap satu masing-masing kepada RM3,915 setan metrik dan RM3,965 setan metrik, manakala November 2023 dan Disember 2023 meningkat RM45 setiap satu masing-masing kepada RM3,930 setan metrik dan RM3,947 setan metrik. Bagaimanapun, jumlah dagangan berkurangan kepada 47,788 lot daripada 53,410 lot pada Selasa manakala kepentingan terbuka susut kepada 246,331 kontrak berbanding 252,621 kontrak. Harga MSM fizikal bagi Ogos Selatan naik RM70 kepada RM3,900 setan metrik. -BERNAMA

(Niaga hadapan MSM ditutup tinggi akhiri penurunan enam hari berturut-turut)


KUALA LUMPUR, 2 Ogos- Ringgit terus mencatatkan aliran penurunan untuk ditutup rendah berbanding dolar AS hari ini, sejajar dengan mata wang sedang pesat membangun yang lain berikutan kebimbangan mengenai prospek ekonomi global menyebabkan lebih ramai pelabur beralih kepada mata wang selamat, kata seorang penganalisis.Pada 6.00 petang, mata wang tempatan merosot kepada 4.5400/5450 berbanding dolar AS daripada 4.5175/5200 pada Selasa.Seorang peniaga berkata kebanyakan mata wang Asia rendah berbanding dolar AS hari ini, diterajui oleh won Korea berikutan penurunan penarafan oleh Fitch Ratings terhadap kredit berdaulat Amerika Syarikat (AS) yang mendorong kepada penghindaran risiko.Fitch menurunkan penarafan kredit AS sebanyak satu peringkat daripada peringkat tertinggi AAA kepada AA+, sejajar dengan langkah yang dibuat lebih sedekad yang lepas oleh S&P Global Ratings.Dalam kenyataan, Fitch berkata pengurangan cukai dan inisiatif perbelanjaan baharu selain pelbagai kejutan ekonomi telah meningkatkan defisit bajet manakala cabaran jangka sederhana yang berkaitan dengan peningkatan kos kelayakan masih belum ditangani.“Penurunan penarafan AS mencerminkan tekanan fiskal yang dijangka dalam tempoh tiga tahun akan datang, beban hutang kerajaan yang tinggi dan berkembang serta kemerosotan tadbir urus berbanding rakan setara yang diberi penarafan ‘AA’ dan ‘AAA’ sepanjang dua dekad lepas,” menurut Fitch.

(Ringgit terus catat aliran penurunan berbanding dolar AS)

Ringgit turut diniagakan rendah berbanding sekumpulan mata wang utama.Ia merosot berbanding yen Jepun kepada 3.1824/1861 daripada 3.1666/1686 semalam, rendah berbanding euro kepada 4.9831/9886 daripada 4.9584/9612 dan berkurangan berbanding pound kepada 5.7994/8085 daripada 5.7892/7924 sebelum ini.Pada masa yang sama, mata wang tempatan diniagakan kebanyakannya rendah berbanding mata wang ASEAN lain.Ringgit merosot berbanding dolar Singapura kepada 3.3944/3984 daripada 3.3872/3893 pada Selasa, bagaimanapun meningkat berbanding peso Filipina kepada 8.22/8.24 daripada 8.24/8.25 sebelum ini.Ia berkurangan berbanding rupiah Indonesia kepada 299.1/299.6 daripada 298.8/299.1 pada Selasa dan rendah berbanding baht Thailand kepada 13.2504/2716 daripada 13.1852/1982 sebelum ini.- BERNAMA


Bursa Malaysia ditutup rendah untuk hari kedua berturut-turut

KUALA LUMPUR, 2 Ogos- Bursa Malaysia terus mencatatkan penurunan untuk hari kedua berturut-turut hari ini berikutan tekanan jualan yang berterusan terutamanya di kaunter telekomunikasi dan berkaitan komoditi, sejajar dengan pasaran serantau yang lemah.Pada 5 petang, FTSE Bursa Malaysia KLCI (FBM KLCI) merosot 6.68 mata atau 0.46 peratus kepada 1,444.56 daripada 1,451.24 pada Selasa. Indeks barometer dibuka rendah 1.79 mata kepada 1,449.45 dan turun naik antara 1,441.85 dan 1,450.28 sepanjang hari.Suasana pasaran turut negatif dengan kaunter rugi mengatasi kaunter untung sebanyak 555 berbanding 348 manakala 419 kaunter tidak berubah, 943 tidak diniagakan dan 17 yang lain digantung.Jumlah dagangan sebanyak 2.79 bilion unit bernilai RM1.88 bilion.Penganalisis Kanan Malacca Securities Sdn Bhd Kenneth Leong berkata aktiviti pengambilan untung daripada kenaikan pada minggu sebelumnya masih kekal.Penurunan pasaran turut disebabkan oleh kebimbangan mengenai penurunan penarafan kredit Amerika Syarikat (AS) dan ketegangan baharu antara AS dan China.“Melihat ke hadapan, kami menjangka penurunan seterusnya dijangka berterusan berikutan pelabur terus meneliti kenaikan baru-baru ini sebelum langkah baharu bermula untuk pemulihan diteruskan,” katanya kepada Bernama.

Sementara itu, Leong berkata pelabur turut memantau beberapa data ekonomi utama seperti keputusan kadar faedah oleh Bank of England serta Indeks Pengurus Pembelian Bukan Pembuatan AS dan Pesanan Kilang yang akan dikeluarkan esok.“Dari segi teknikal, kami menjangka 1,430 akan menjadi paras sokongan utama. Jika indeks utama berjaya kekal bertahan melebihi paras tersebut, kenaikan akan berada pada paras 1,460-1,480.“Sementara itu, jika paras 1,430 memberi laluan, paras sokongan seterusnya ialah pada 1,400,” katanya.Saham wajaran tinggi, Maybank berkurangan empat sen kepada RM8.95, CIMB merosot lima sen kepada RM5.47 dan Petronas Chemicals susut 10 sen kepada RM6.75. Public Bank menambah satu sen kepada RM4.13 dan Tenaga Nasional naik dua sen kepada RM9.57.Daripada saham aktif, UEM Sunrise naik 4.5 sen kepada 50.5 sen, Widad dan Velesto, masing-masing meningkat setengah sen kepada 43 sen dan 23.5 sen, YTL Power menambah tujuh sen kepada RM1.45 manakala KNM merosot setengah sen kepada 9.0 sen.Di papan indeks, Indeks FBM Emas berkurangan 46.92 mata kepada 10,611.65, Indeks FBMT 100 susut 46.77 mata kepada 10,305.68, Indeks FBM Emas Shariah merosot 50.33 mata kepada 10,872.46, Indeks FBM ACE berkurangan 18.52 mata kepada 5,288.89 dan Indeks FBM 70 susut 59.33 mata kepada 13,911.88.Mengikut sektor, Indeks Perkhidmatan Kewangan merosot 69.07 mata kepada 16,123.39, Indeks Produk Perindustrian dan Perkhidmatan berkurangan 1.80 mata kepada 165.77, Indeks Perladangan susut 43.63 mata kepada 7,100.89 dan Indeks Tenaga merosot 0.64 mata kepada 832.47.Jumlah dagangan Pasaran Utama berkurangan kepada 1.81 bilion unit bernilai RM1.61 bilion daripada 2.65 bilion unit bernilai RM1.47 bilion pada Selasa.Jumlah dagangan waran naik kepada 451.29 juta unit bernilai RM76.58 juta daripada 330.98 juta unit bernilai RM55.70 juta sebelum ini.Jumlah dagangan Pasaran ACE merosot kepada 527.29 juta saham bernilai RM192.50 juta daripada 846.57 juta saham bernilai RM231.54 juta semalam. Kaunter barangan pengguna dan perkhidmatan menyumbang 288.14 juta saham diniagakan di Pasaran Utama, produk perindustrian dan perkhidmatan (310.82 juta); pembinaan (110.80 juta); teknologi (190.06 juta); SPAC (sifar); perkhidmatan kewangan (51.03 juta); hartanah (353.87 juta); perladangan (34.20 juta); REIT (11.62 juta), dana tertutup (30,600); tenaga (239.10 juta); penjagaan kesihatan (67.46 juta); telekomunikasi dan media (25.60 juta); pengangkutan dan logistik (32.21 juta) dan utiliti (99.73 juta).- BERNAMA


KUALA LUMPUR, 2 Ogos- Pasaran getah tempatan ditutup lebih rendah pada Rabu, menjejaki prestasi pasaran hadapan getah serantau berikutan kelemahan aktiviti pembuatan di peringkat global, kata peniaga.Beliau berkata, S&P Global menyatakan bahawa Indeks Pengurus Pembelian Pembuatan (PMI) global mencatat 48.7 pada Julai yang menyamai angka terendah pada Jun 2020.“Aktiviti pembuatan di zon Eropah turut menguncup pada tempoh sama dan dengan kadar paling pantas sejak pandemik COVID-19. PMI zon itu susut ke paras 42.7 yang juga terendah sejak Mei 2020,” katanya.Bagaimanapun, beliau berkata, penurunan seterusnya dapat dikekang susulan kenaikan harga minyak mentah penanda aras dunia selain penyusutan ringgit berbanding dolar Amerika Syarikat (AS).Sewaktu ditutup, harga Lembaga Getah Malaysia (LGM) bagi Getah Mutu Malaysia SMR 20 (SMR 20) susut 3.5 sen kepada 578.0 sen sekilogram manakala lateks pukal turun dua sen kepada 480.0 sen sekilogram.Pada 5.00 petang, harga rujukan LGM bagi getah fizikal SMR 20 berada pada 579.0 sen sekilogram manakala lateks pukal pada 480.0 sen sekilogram. -BERNAMA

(Pasaran getah ditutup rendah susulan prestasi lemah aktiviti pembuatan global)


Niaga hadapan FBM KLCI dibuka kebanyakan rendah

KUALA LUMPUR, 2 Ogos - Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives diniagakan kebanyakannya lebih rendah pagi ini.Pada 9.30 pagi, Ogos 2023 naik 1.0 mata menjadi 1,452.0, September 2023 dan Disember 2023 masing-masing turun 0.5 mata kepada 1,433.5 dan 1,434.5, manakala Mac 2024 turun 1.5 mata untuk mencatatkan paras 1,428.0.Jumlah dagangan 1,494 lot, manakala kepentingan terbuka 42,812 kontrak.Sementara itu, FBM KLCI susut 4.75 mata kepada 1,446.49 berbanding 1,451.24 pada penutup Selasa selepas 48 minit dagangan. - BERNAMA


Kegiatan pengambilan untung dorong Bursa Malaysia dibuka rendah

KUALA LUMPUR, 2 Ogos- Kegiatan pengambilan untung menyaksikan Bursa Malaysia dibuka rendah pagi ini di tengah-tengah prestasi bercampur-campur semalaman Wall Street.Pada 9.10 pagi, FTSE Bursa Malaysia KLCI (FBM KLCI) susut 2.99 mata kepada 1,448.25 daripada 1,451.24 pada penutup Selasa.Indeks utama memulakan dagangan pagi ini pada paras 1,449.45, turun 1.79 mata.Pergerakan harga di pasaran secara meluas menyaksikan kaunter rugi mengatasi kaunter untung 147 berbalas 126, manakala 260 kaunter tidak berubah, 1,732 tidak diniagakan dan 17 yang lain digantung.Jumlah dagangan 203.32 juta unit bernilai RM89.52 juta.Menurut Malacca Securities Sdn Bhd, Wall Street ditutup bercampur-campur apabila Indeks Dow Jones meningkat kepada 0.2 peratus, tetapi S&P 500 dan Nasdaq masing-masing susut 0.3 peratus dan 0.4 peratus, disebabkan oleh pendapatan korporat yang bercampur-campur.Di dalam negara, ia berkata PMI Pembuatan S&P Global pula ialah pada 47.8 bagi Julai 2023 dan ini menunjukkan kelembapan berterusan dalam keadaan perniagaan perlu dikekang untuk permintaan kembali pulih.Mengenai sektor tumpuan, ia berpendapat sektor defensif seperti penjagaan kesihatan, utiliti dan REIT mungkin mendapat perhatian dalam kalangan pelabur sementara sektor teknologi dijangka terjejas oleh kelemahan semalaman Nasdaq.Dalam kalangan saham wajaran tinggi, Maybank turun empat sen kepada RM8.95, CIMB lebih rendah lima sen menjadi RM5.47, Tenaga Nasional lemah dua sen kepada RM9.53 dan Petronas Chemicals menguncup enam sen kepada RM6.79 manakala Public Bank tidak berubah pada RM4.12.Bagi saham aktif, Revenue, Advance Synergy dan Widad masing-masing menambah setengah sen kepada 26.5 sen, 16.5 sen and 43 sen manakala Tanco dan warannya tidak berubah, masing-masing mencatatkan 54.5 sen dan 22.5 sen.Di papan indeks, Indeks FBM Emas turun 18.74 mata kepada 10,639.83, Indeks FBMT 100 susut 18.74 mata menjadi 10,333.71 dan Indeks FBM Emas Syariah berkurangan 15.20 mata kepada 10,907.59.Indeks FBM ACE menguncup 13.65 mata kepada 5,293.76 dan Indeks FBM 70 kerugian 14.43 mata kepada 13,956.78.Mengikut sektor, Indeks Perladangan susut 6.20 mata kepada 7,138.21, Indeks Produk dan Perkhidmatan Perindustrian berkurangan 0.43 mata menjadi 167.14 dan Indeks Perkhidmatan Kewangan menguncup 47.52 mata kepada 16,144.74.Bagaimanapun, Indeks Tenaga meningkat 4.64 mata kepada 837.75.- BERNAMA


Niaga hadapan emas ditutup tinggi

KUALA LUMPUR, 1 Ogos - Niaga hadapan emas di Bursa Malaysia Derivatives ditutup tinggi hari ini seiring dengan prestasi kukuh niaga hadapan emas di Comex Amerika Syarikat (AS) pada Isnin.Pada penutup dagangan, kontrak bulan semerta Ogos 2023 meningkat kepada US$1,964.60 setiap auns troy daripada US$1,962.0 setiap auns troy pada Isnin, September 2023 menokok kepada US$1,982.30 setiap auns troy daripada US$1,972.90, manakala Oktober 2023 menambah US$1,982.30 setiap auns troy daripada US$1,972.90 (US$1=RM4.50).Kontrak November 2023, Disember 2023 dan Februari 2024 semuanya berada pada US$1,982.30 setiap auns troy.Jumlah dagangan menyusut kepada 18 lot daripada 50 lot pada Isnin manakala kepentingan terbuka turun kepada 68 kontrak daripada 137 kontrak.Harga emas fizikal berada pada US$1,970.65 setiap auns troy seperti yang diterbitkan oleh London Bullion Market Association pada 31 Julai. - BERNAMA


E-invois bakal dilaksanakan separuh pertama 2024 - LHDN

KUALA LUMPUR, 1 Ogos - Sistem invois elektronik atau e-invois bakal dilaksana pada separuh pertama 2024 selaras dengan agenda pendigitalan kerajaan.Ketua Pegawai Eksekutif, Lembaga Hasil Dalam Negeri (LHDN), Datuk Dr. Mohd Nizom Sairi memaklumkan e-invois akan menyelaras serta meningkatkan sistem percukaian negara, menggalakkan ketelusan dan memberikan penilaian risiko pematuhan yang lebih tepat.

Beliau berkata, untuk memastikan kepastian dalam percukaian, LHDN telah melaksanakan Program Tadbir Urus Cukai Korporat (TCG).

"Inisiatif ini menjadi platform kepada pentadbiran cukai dan pembayar cukai untuk bekerjasama secara terbuka dan telus untuk meningkatkan hal ehwal pematuhan cukai korporat organisasi," katanya pada Persidangan Percukaian Kebangsaan 2023, di sini.

Tambah Mohd Nizom, Program Pendedahan Sukarela Khas (SVDP) 2.0 yang sedang dilaksanakan lebih memberi tumpuan kepada mendapatkan pembayar cukai baharu untuk mengambil bahagian dalam melaporkan pendapatan masing-masing, kepada LHDN berbanding meningkatkan kutipan cukai.


Aktiviti kilang di Asia menyusut, kelembapan ekonomi global

TOKYO, 1 Ogos- Aktiviti kilang Asia menyusut pada Julai, ia menunjukkan pertumbuhan global yang perlahan dan kelemahan dalam ekonomi China. Perkara itu sekali gus menjejaskan pemulihan rapuh rantau itu.Data tinjauan swasta tersebut menggariskan cabaran yang dihadapi oleh pembuat dasar dalam mengekang inflasi dengan dasar monetari yang ketat, dan menghalang daripada potensi kemelesetan ekonomi kedua terbesar dunia itu.Tinjauan menunjukkan kontrak aktiviti pembuatan di Jepun, Korea Selatan, Taiwan dan Vietnam pada Julai memberi tekanan berikutan ekonomi China yang agak perlahan.Indeks Pengurusan Pembelian (PMI) pembuatan Caixin/S&P Global jatuh kepada 49.2 pada Julai daripada 50.5 pada Jun. Ia menunjukkan penurunan pertama dalam aktiviti itu sejak April.Data itu sejajar dengan PMI rasmi kerajaan pada Isnin. Ia menimbulkan cabaran bagi penggubal dasar sebagai langkah pemulihan China selepas COVID-19."PMI pembuatan kekal menguncup di sebahagian besar Asia bulan lepas dan data asas menunjukkan kelemahan selanjutnya pada masa akan datang," kata Shivaan Tandon, ahli ekonomi Asia di Capital Economics."Tempahan baharu yang berkurangan, prospek pekerjaan yang suram dan tahap inventori yang tinggi menunjukkan aktiviti kilang yang lemah dalam beberapa bulan akan datang."PMI akhir au Jibun Bank Jepun jatuh kepada 49.6 pada bulan Julai, turun daripada 49.8 pada bulan Jun. Ia disebabkan permintaan domestik dan luar negara yang lemah.Tinjauan oleh S&P Global menunjukkan, PMI Korea Selatan berada pada 49.4 pada Julai, meningkat daripada 47.8 pada Jun tetapi kekal di bawah 50. PMI pembuatan Taiwan jatuh kepada 44.1 pada Julai daripada 44.8 pada Jun, manakala indeks untuk Vietnam meningkat kepada 48.7 daripada 46.2.Dalam unjuran semakan yang dikeluarkan pada Julai, Dana Kewangan Antarabangsa mengatakan pertumbuhan ekonomi Asia akan meningkat kepada 5.3% tahun ini berbanding 4.5% pada 2022. Ia menjangkakan ekonomi China turut berkembang pada 5.2% tahun ini selepas peningkatan 3.0% pada 2022.- REUTERS

(Pekerja berjalan di jalan di Beijing, China/REUTERS)


Kerajaan sedia RM40 juta di bawah program AiI-SLDN

KUALA LUMPUR, 1 Ogos - Sebanyak RM40 juta dana khas disediakan kerajaan menerusi Kementerian Ekonomi dibawah program baharu Academy in Industry (AiI)-Sistem Latihan Dual Nasional (SLDN) sehingga akhir tahun ini. Program melibatkan 200 syarikat itu akan menyediakan peluang pekerjaan kepada 20,000 golongan muda lepasan sekolah dalam bidang perkilangan dan pembuatan.Menteri Ekonomi, Rafizi Ramli berkata dana itu bagi pembiayaan insentif penempatan pekerja, insentif lulus kekal dalam pekerjaan dan insentif pensijilan sekiranya pelatih kekal dalam pekerjaan sehingga 18 bulan bagi melayakkan mereka menerima Sijil Kemahiran Malaysia (SKM).

"Ini akan lebih menarik minat lepasan sekolah dan akan menyelesaikan masalah kecenderungan lepasan sekolah kita ataupun golongan muda yang tidak mahu menyertai Pendidikan dan Latihan Teknikal dan Vokasional (TVET) ataupun sektor pembuatan," katanya pada sidang media selepas Majlis Pelancaran Program AiI-SLDN, di sini.Tambah Rafizi, AiI membolehkan golongan muda dan rentan menyertai sektor pekerjaan teknikal tanpa perlu mempunyai kelayakan TVET kerana mereka akan dilatih dan disijilkan semasa bekerja melalui konsep 'place and train'. "Pendekatan baharu ini mengambil kira kecenderungan golongan muda yang lebih berminat untuk bekerja terus tanpa melanjutkan pelajaran selepas alam persekolahan," katanya.


KUALA LUMPUR, 1 Ogos- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM34.99 bilion dan RM25.03 bilion dalam dana Islam.Hari ini, bank pusat akan menjalankan tender pasaran wang konvensional membabitkan sejumlah RM1 bilion selama tujuh hari dan tender Qard RM400 juta bertempoh tujuh hari.Selain itu, ia turut mengumumkan ketersediaan repo berbalik, perjanjian jual dan beli semula serta kemudahan murabahah komoditi bercagar untuk tempoh satu hingga tiga bulan.Pada pukul 4.00 petang, BNM akan menawarkan sehingga RM34 bilion untuk tender semalaman konvensional dan RM24.6 bilion bagi tender semalaman murabahah.- BERNAMA


Ringgit dibuka lemah berbanding dolar AS, kukuh berbanding mata wang lain

KUALA LUMPUR, 1 Ogos- Ringgit dibuka hampir mendatar berbanding dolar AS pada sesi awal dagangan pagi ini, namun lebih tinggi berbanding mata wang utama lain kerana peserta pasaran masih mengambil sikap berhati-hati terhadap langkah mengetatkan dasar monetari global.Pada 9 pagi, mata wang tempatan menyusut nilai kepada 4.5060/5125 berbanding dolar AS daripada 4.5050/5090 pada penutup Isnin.Ketua Ekonomi dan Kewangan Sosial Bank Muamalat Malaysia Bhd, Dr Mohd Afzanizam Abdul Rashid berkata tumpuan hari ini adalah pada keputusan Reserve Bank of Australia berhubung kadar faedah penanda aras.“Pasaran menjangkakan kenaikan 25 mata asas dalam kadar tunai, yang kini berada pada 4.10 peratus. Walaupun kadar inflasi Australia telah menurun kepada 6.0 peratus pada suku kedua 2023 daripada 7.0 peratus sebelumnya, ia kekal lebih tinggi daripada sasaran.“Kadar pertukaran USD/MYR mungkin boleh stabil pada paras semasa 4.50,” katanya kepada Bernama.

Dalam pada itu, ringgit diniagakan lebih tinggi berbanding sekumpulan mata wang utama.Ia menambah nilai berbanding yen Jepun kepada 3.1619/1667 daripada 3.1658/1689 pada Isnin, mengukuh berbanding euro kepada 4.9516/9588 daripada 4.9690/9734 dan lebih tinggi berbanding pound Britain kepada 5.7807/7891 daripada 5.7916/7968 sebelumnya.Pada masa yang sama, unit tempatan itu didagangkan bercampur-campur berbanding mata wang Asean yang lain.Nilai ringgit meningkat berbanding dolar Singapura kepada 3.3875/3926 daripada 3.3877/3910 pada penutupan urus niaga Isnin dan meningkat berbanding baht Thai pada 13.1485/1752 daripada 13.1594/1765 sebelumnya.Bagaimanapun, ringgit menyusut nilai berbanding peso Filipina kepada 8.21/8.23 daripada 8.20/8.22 dan rupiah Indonesia kepada 298.7/299.3 daripada 298.6/299.1 semalam.- BERNAMA


KUALA LUMPUR, 31 Julai- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives tinggi semasa mengakhiri sesi pagi iniPada rehat tengah hari, kontrak Julai 2023, September 2023 dan Disember 2023 masing-masing meraih 4.0 mata kepada 1,458.0, 1,439.5 dan 1,439.5.Kontrak Ogos 2023 meningkat 4.5 mata kepada 1,459.0.Jumlah dagangan sebanyak 5,348 lot, manakala kepentingan terbuka berjumlah 50,702 kontrak.Pada 12.30 tengah hari, FBM KLCI meningkat 4.06 mata kepada 1,454.41 daripada 1,450.35 sewaktu ditutup pada Jumaat. -BERNAMA

(Niaga hadapan FBM KLCI tinggi pada tengah hari)